Pesakit Kanser Berisiko Dapat Kayap, Ini Yang Perlu Anda Lakukan Jika Nak Elak!

Menurut kajian yang diterbitkan pada tahun 2018 melibatkan 240,000 pesakit kanser di Australia, mereka yang didiagnosis dengan masalah kanser mempunyai peningkatan
risiko setinggi 40% untuk mendapat masalah kayap.

Namun, pesakit bukan kanser jangan pula rasa lega kerana anda juga tidak terkecuali daripada mendapat penyakit kayap.

Jadi, jika anda ingin tahu bagaimana untuk menghindarinya, baca artikel ini.

Apa itu kayap?

Ia merupakan penyakit yang berpunca daripada virus varicella zoster yang turut mengakibatkan masalah cacar air (chickenpox).

Selain daripada kanser, individu yang berisiko mendapat masalah tersebut turut mempunyai faktor risiko seperti:

Faktor usia (melebihi 50 tahun)

Masalah berkaitan dengan sistem imun (
jangkitan HIV dan kesan sampingan steroid
)

Dianggarkan 10 hingga 20% individu akan mengalami jangkitan ini seumur hidup mereka.

Secara umumnya, virus tersebut tidak aktif di dalam badan manusia.

Namun apabila sistem imun semakin lemah berikutan usia semakin meningkat atau faktor kesihatan yang lain, virus tersebut akan kembali aktif dan menyebabkan keradangan pada saraf.

Langkah pencegahan bagi keadaan kesihatan ini agak terhad.

Suatu ketika dahulu, vaksin kayap
 tidak boleh digunakan oleh individu yang mempunyai masalah sistem imun.

Namun kini, ia merupakan satu pilihan yang wajar diambil bagi mengelakkan komplikasi jangkitan virus varicella zoster.

Guna vaksin untuk cegah kayap

Suatu ketika dahulu, vaksin yang dipatenkan bagi mencegah masalah kayap menggunakan virus hidup bagi merangsang sistem imun untuk menghasilkan antibodi.

Perkara ini bermakna ia tidak sesuai digunakan bagi mereka yang tidak mempunyai sistem imun yang kuat.

Walau bagaimanapun, pada tahun 2017, terdapat vaksin yang telah dipatenkan untuk kegunaan semua individu termasuklah mereka yang mempunyai masalah dengan sistem imun.

Vaksin tersebut tidak menggunakan virus hidup
 seperti vaksin sebelumnya dan ia perlu diambil sebanyak dua kali (diselangi dengan tempoh 6 bulan di antaranya).

Perlindungan terhadap virus varicella zoster kekal di atas 85% bagi 4 tahun pertama selepas anda mendapatkan vaksin.

Suntikan tersebut boleh diambil walaupun anda pernah didiagnosis dengan masalah kayap sebelum ini.

Namun begitu, sebelum anda mengambil vaksin tersebut,
pastikan masalah kayap yang lepas telah sembuh sepenuhnya.

Penggunaannya telah disarankan oleh badan kesihatan seperti Pertubuhan Kesihatan Sedunia (WHO), Pusat Kawalan Penyakit Berjangkit (CDC) dan Kementerian Kesihatan Malaysia (KKM).

Siapa tidak patut mengambil vaksin kayap?

Jika anda memahami apa itu kayap, sudah semestinya anda faham akan kepentingan untuk menghindarkannya.

Walaupun begitu, bukan semua individu sesuai disuntik dengan vaksin tersebut.

Antara faktor yang menyebabkan anda tidak sesuai mengambil suntikan ini adalah:

Pernah mengalami tindak balas alergi terhadap bahan vaksin

Tidak mempunyai antibodi virus varicella zoster
/ tidak pernah didiagnosis dengan masalah cacar air

Sedang mengalami simptom kayap

Sedang hamil atau menyusu badan

Secara amnya, jika anda sedang selesema atau mengalami masalah kesihatan ringan, anda masih boleh mengambil vaksin tersebut.

Namun, anda digalakkan untuk tunggu sehingga sembuh sepenuhnya terutamanya jika anda mendapat simptom demam panas.

Kesan sampingan boleh dialami selama 2 hingga 3 hari.

Anda mungkin berminat:

9 Perkara Ini PERLU Anda ELAK Ucapkan Pada Pesakit Kanser! Bertimbang Rasa, Please

Ini Sebab Utama Warga Emas Lebih Berisiko Dijangkiti Kayap, Jaga Orang Tua Anda!

Komplikasi penyakit dan kesan sampingan vaksin

Kayap merupakan satu keadaan kesihatan yang boleh memberikan komplikasi serius sekiranya ia tidak dirawat dengan baik.

Sekiranya anda tidak tahu apa itu kayap, risiko untuk anda mengalami komplikasi ini agak tinggi.

Antara komplikasi yang boleh dialami oleh penghidap adalah:

Kerosakan mata terutamanya jika ruam kayap berlaku pada kawasan sekitar organ tersebut.

Jangkitan bakteria pada kulit.

Sindrom Ramsay Hunt boleh berlaku jika kesan kayap meliputi saraf kepala sehingga boleh menyebabkan
kelumpuhan muka dan masalah hilang pendengaran
. Jika dirawat dalam masa 72 jam, kebanyakan pesakit boleh sembuh sepenuhnya.

Jangkitan paru-paru.

Radang saraf tunjang atau otak.

Jika anda mengambil suntikan vaksin kayap, anda boleh mengalami beberapa kesan sampingan.

Walau bagaimanapun anda tidak perlu risau memandangkan kajian telah
membuktikan vaksin kayap sememangnya selamat digunakan.

Namun anda perlu diperiksa oleh doktor terlebih dahulu sebelum mendapatkan vaksin tersebut.

Antara kesan sampingan yang boleh diambil oleh pengguna adalah:

Sakit pada tempat dicucuk (ringan atau sederhana).

Kulit kemerahan atau bengkak pada kawasan suntikan.

Rasa letih.

Sakit otot.

Sakit kepala.

Menggigil.

Demam.

Sakit perut.

Loya.

Muntah.

Kebiasaannya simptom-simptom tersebut hanya dialami pengguna selama 2 hingga 3 hari.

Anda mungkin mengalami kesan sampingan tersenarai pada salah satu atau kedua-dua dos suntikan.

Sekiranya simptom sakit mempengaruhi keupayaan anda untuk menjalani aktiviti harian,
anda boleh dipreskripsikan dengan ubat tahan sakit.

Konklusi

Kayap, walaupun nampak ringan, adalah keadaan kesihatan serius yang disebabkan oleh virus varicella zoster.

Jika anda pernah didiagnosis dengan masalah chickenpox, virus ini duduk tidak aktif dalam sistem saraf anda.

Pengambilan vaksin boleh merendahkan risiko jangkitan berikutan penurunan fungsi sistem imun apabila usia semakin meningkat atau atas sebab punca lain seperti jangkitan dan sebagainya.


Jom Ajak Datuk & Nenek Anda Berkebun, Boleh Kuatkan Otot Dan Kurangkan Risiko Nyanyuk!

Jika anda tinggal berdekatan atau tinggal serumah bersama datuk dan nenek, bawalah mereka pergi berkebun sekiranya ada masa lapang. Ada banyak faedah berkebun yang boleh memberikan kesan positif kepada warga emas.

Apakah kelebihan berkebun tersebut?

Faedah berkebun kepada warga emas yang mungkin anda tidak tahu sebelum ini!

Berkebun bukan hanya memberikan hasil tuaian untuk dinikmati oleh anda sekeluarga, tetapi ia memberikan manfaat yang lebih besar daripada itu.

Apatah lagi, kelebihan berkebun ini sepatutnya lebih banyak dinikmati oleh kelompok warga emas.

Antara kelebihan berkebun yang baik untuk datuk dan nenek anda adalah:

#1. Membakar kalori

Memandangkan warga emas bukanlah golongan yang boleh melibatkan diri dengan kerja-kerja berat, berkebun adalah aktiviti yang paling ideal untuk mereka.

Berkebun bukan sahaja boleh dikategorikan sebagai satu senaman, malah ia turut membantu membakar kalori bagi warga emas tanpa melakukan aktiviti fizikal yang berat atau sukar.

Berkebun akan membantu warga emas membakar antara 300 hingga 400 kalori dalam tempoh 1 jam.

Ini kerana, berkebun memerlukan seseorang individu tersebut untuk membongkok, mencangkung dan berdiri.

#2. Faedah berkebun menguatkan otot mereka

Berkebun juga boleh membantu menguatkan otot datuk dan nenek anda.

Ia diibaratkan sebagai satu aktiviti
workout
 versi warga emas yang boleh dilakukan di rumah sahaja.

Penguatan otot terutamanya pada bahagian tangan berlaku sewaktu mereka mencangkul tanah, menanam pokok atau menarik rumpai.

#3. Mendapatkan sumber vitamin D

Tanpa mengambil sebarang suplemen yang mahal, datuk dan nenek anda
 boleh mendapatkan sumber vitamin D secara percuma melalui aktiviti berkebun.

Dengan berkebun sekurang-kurangnya 1 jam di luar rumah, mereka akan mendapat vitamin D daripada sumber cahaya matahari.

Vitamin D yang mencukupi
akan meningkatkan tahap kalsium yang seterusnya menguatkan tulang dan juga sistem imun warga emas.

#4. Mengurangkan stres

Faedah berkebun juga adalah
dapat mengurangkan tahap stres yang dialami oleh warga emas.

Ia akan menurunkan tahap hormon kortisol yang menyebabkan stres dan meningkatkan hormon serotonin. Ini yang akan membuatkan datuk dan nenek anda berasa tenang.

Berkebun juga akan meningkatan koordinasi antara mata dan tangan, yang seterusnya membantu otak dan tubuh badan untuk bergerak secara bersama.

#5. Mengurangkan risiko alami demensia

Sewaktu datuk dan nenek anda berkebun, ia akan memerlukan mereka untuk banyak melakukan pergerakan fizikal.

Selain itu, berkebun juga akan memerlukan mereka untuk berfikir secara kritikal seperti memikirkan apa yang hendak ditanam atau bagaimana untuk menjaga tumbuhan yang telah ditanam.

Kedua-dua perkara ini boleh
membantu mereka untuk mengurangkan risiko mendapat demensia yang kerap berlaku dalam kalangan warga emas.

#6. Tingkatkan kesihatan jantung

Satu kajian dari Stockholm, Sweden menyatakan, berkebun dengan kerap boleh mengurangkan risiko warga emas untuk mendapat serangan jantung dan juga strok sebanyak 30%.

Selain itu, pendedahan kepada sumber cahaya matahari yang membekalkan vitamin D juga
boleh mengurangkan risiko untuk mendapat penyakit jantung.

Langkah berjaga-jaga ketika berkebun bersama warga emas

Memandangkan warga emas adalah golongan yang berisiko terhadap sebarang penyakit atau bahaya, terdapat beberapa perkara yang perlu dipantau ketika berkebun:

Kulit:
 Kulit warga emas yang agak nipis memungkinkan mereka untuk mendapat lebam, ruam atau
sunburn

Penglihatan:
 Perhatikan jika datuk dan nenek anda mempunyai sebarang gangguan penglihatan yang boleh mengganggu aktiviti berkebun mereka

Kemampuan mental:
 Kesihatan mental, tahap berfikir dan juga memori mungkin akan terjejas disebabkan oleh demensia yang dialami golongan warga emas

Suhu badan:
D
atuk dan nenek anda juga mungkin akan mudah mengalami dehidrasi disebabkan cahaya matahari

Sistem rangka tubuh:
 Warga emas juga mungkin akan mudah terjatuh disebabkan tidak mampu menyeimbangkan badan mereka. Selain itu, penyakit tulang rapuh dan arthritis juga menyukarkan mereka untuk bergerak ke sana sini

Sentiasa perhatikan datuk dan nenek anda, tanpa abaikan faedah berkebun

Walaupun anda mungkin mahukan golongan tua ini mendapat faedah berkebun, namun anda tidak boleh sewenang-wenangnya membiarkan mereka berkebun berseorangan.

Ini kerana warga emas amat berisiko atau mudah terdedah kepada bahaya dan keadaan seperti yang dinyatakan sebelum ini.

Anda perlulah menemani mereka dan mengawasi mereka sepanjang masa agar tidak berlaku sebarang perkara yang tidak diingini ketika berkebun di luar rumah.


Minuman Manis Berkalori Rendah: Baik atau Tidak?

Kanak-kanak dan remaja di Amerika Syarikat yang mengambil minuman manis berkalori rendah atau tanpa kalori, mengambil kira-kira 200 kalori tambahan pada hari tertentu berbanding mereka yang hanya minum
air kosong
, dan mereka mengambil jumlah kalori yang sama banyak seperti remaja lain yang
meminum minuman manis
.

Menurut Allison C. Sylvetsky, pensyarah dalam
bidang senaman dan sains nutrisi
 di
George Washington University Milken Institute School of Public Health (Milken Institute SPH)
 yang juga pengarang utama penyelidikan, hasil penyelidikan ini mencabar kegunaan atau fungsi minuman manis rendah kalori atau diet apabila ia berkaitan dengan pengurangan kalori dan
pengurusan berat badan
.

Penemuan penyelidikan mereka menunjukkan bahawa air kosong perlu disyorkan sebagai pilihan terbaik untuk kanak-kanak dan remaja.

Penyelidikan sebelumnya yang dilaksanakan oleh Sylvetsky dan rakannya mendapati bahawa kanak-kanak dan remaja sering menggunakan pemanis rendah kalori, bukan sahaja dalam soda diet tetapi juga dalam pelbagai jus rendah kalori dan minuman sukan, serta makanan dan snek.

Penyelidikan pada tahun 2017 mendapati bahawa pengambilan pemanis rendah kalori melonjak sebanyak 200 peratus dalam kalangan kanak-kanak dan remaja daripada tahun 1999 hingga 2012.

Namun, walaupun terdapat peningkatan populariti penggunaan pemanis tersebut, para penyelidik masih tidak mengetahui bagaimana pemanis ini menjejaskan pengambilan jumlah tenaga atau jika ia benar
membantu pengurusan berat badan
 seperti yang didakwa.

Adakah minuman manis berkalori rendah lebih baik?

Untuk mengetahui dengan lebih lanjut, Sylvetsky dan rakan penyelidikannya melihat kepada pengambilan makanan yang dikumpul dari 7,026 orang kanak-kanak dan remaja yang mendaftar dalam
National Health and Nutrition Examination Survey
 daripada tahun 2011 hingga 2016.

Kanak-kanak dan remaja melaporkan apa yang mereka makan dan minum dalam tempoh 24 jam. Pasukan penyelidikan itu memfokuskan kepada penggunaan minuman manis yang dilaporkan, iaitu minuman yang mempunyai pemanis rendah kalori dan yang mempunyai gula.

Pasukan penyelidik menemui bahawa, kanak-kanak dan remaja yang melaporkan meminum minuman manis berkalori rendah, seperti soda diet, tidak hanya mengambil kalori tambahan berbanding dengan individu yang hanya mengambil air kosong.

Malah mereka turut mengambil lebih banyak kalori daripada gula tambahan dalam makanan dan minuman berbanding dengan mereka yang mengambil air kosong.

Penemuan penting lain daripada penyelidikan ini termasuklah:

Setelah disesuaikan dengan berat badan, pengambilan minuman manis berkalori rendah, minuman bergula dan gabungan penggunaan kedua-duanya dikaitkan dengan pengambilan jumlah kalori yang lebih tinggi dengan jumlah sebanyak 196, 312 dan 450 berbanding remaja yang pada kebanyakannya hanya mengambil air kosong.

Pengguna minuman manis berkalori rendah, minuman bergula dan pengguna kedua-dua jenis minuman mengambil sebanyak 15, 39 dan 46 lebih kalori daripada gula tambahan berbanding pengguna air kosong.

Tiada perbezaan pengambilan kalori yang diperhatikan di antara pengguna minuman manis rendah kalori dan minuman bergula.

Pengambilan kalori tertinggi dilaporkan dalam kalangan kanak-kanak dan remaja yang mengambil kedua-dua minuman manis rendah kalori dan minuman bergula.

Penemuan penyelidikan ini amat penting kerana hampir satu daripada tiga kanak-kanak di Amerika Syarikat kini berlebihan berat badan atau mempunyai obesiti, yang menjadikan mereka mengalami peningkatan risiko untuk mendapat diabetes jenis 2 dan keadaan kesihatan lain yang serius.

Penyelidikan ini tidak dirancang untuk menunjukkan bahawa minum minuman rendah atau tanpa kalori akan menyebabkan kenaikan berat badan yang tidak sihat. Sebaliknya, penemuan penyelidikan menunjukkan terdapatnya hubungan antara pengambilan minuman manis (mengandungi gula dan / atau pemanis rendah kalori) dan pengambilan kalori dan gula yang lebih tinggi.

Alternatif penggantian minuman manis

Walaupun peranan minuman diet dalam pengurusan berat badan masih bersifat kontroversi, pakar-pakar telah mencadangkan beberapa nasihat praktikal untuk ibu bapa dan kanak-kanak. Sebagai contoh, kumpulan penasihat sains
American Heart Association
baru-baru ini menasihatkan, “menentang pendedahan yang berpanjangan terhadap pengambilan minuman manis rendah kalori oleh kanak-kanak.’

Sylvetsky bersetuju dengan kesimpulan itu. Beliau mengatakan bahawa kanak-kanak dan remaja, dan individu daripada semua peringkat umur, harus mengikuti garis panduan kerajaan persekutuan untuk diet yang sihat, yang menekankan pengambilan air kosong, bukannya minuman ringan, pengambilan banyak
buah-buahan
 dan sayur-sayuran, serta bijirin penuh.

Untuk alternatif sihat bagi penggantian soda bergula atau minuman diet, Sylvetsky mencadangkan minuman
sparkling
 berperisa dengan kandungan 100% jus buah atau air dengan campuran potongan kecil buah-buahan.

Bagi mengetahui BMR atau kadar metabolik basal anda, dapatkannya di
Kalkulator BMR
 kami.

Baca juga:

Berapa Banyakkah Kalori yang Dibakar Semasa Tidur?

Sains Di Sebalik Pengiraan Kalori

Bagaimanakah Mengelakkan Peningkatan Kalori Apabila Menghidapi Hipertensi


Pemeriksaan kimia darah

Definisi

Apa itu Pemeriksaan kimia darah?

Pemeriksaan kimia darah mengukur tahap beberapa bahan dalam darah (seperti elektrolit). Ia akan memberitahu doktor anda mengenai kesihatan umum anda, mencari masalah tertentu, dan memeriksa sekiranya rawatan untuk masalah tertentu berkesan. Ujian darah ini akan mengukur tahap kandungan elektrolit dan kimia-kimia, termasuk yang berikut;

Glukos
, atau gula dalam darah, ia diuraikan dalam sel tubuh untuk membekalkan tenaga. Tahap yang tinggi munkin disebabkan diabetes atau pengambilan ubat-ubatan seperti steroid.

Tahap
sodium
 dalam darah menunjukkan keseimbangan di antara sodium dan pengambilan air dan perkumuhan. Tahap sodium tidak normal dalam darah mugkin menunjukkan kegagalan hati atau buah pinggang atau dehidrasi.

Potassium memainkan peranan penting untuk mengawal aktiviti otot, termasuk penguncupan hati. Kegagalan buah pinggang juga muntah dan cirit birit mungkin juga menyumbang kepada tahap tidak normal.

Tahap klorida boleh naik dan turun selari dengan tahap sodium bagi mengekalkan tahap neutral elektirik. Beberapa gangguan mungkin mengubah tahap klorida, termasuk disfungsi buah pinggang, penyakit adrenal, muntah, cirit birit dan kegagalan jantung kongestif.

Karbon dioksida (CO2) berfungsi sebagai system penyangga bagi membantu mengekalkan keseimbangan asid-bes dalam darah. Penyakit pernafasan, gangguan buah pinggang, muntah yang teruk, cirit birit dan jangkitan yang teruk boleh menyebabkan tahap tidak normal.

Nitrogen urea darah (BUN) memberi ukuran kasar kadar penapisan glomerular, kadar darah ditapis di seluruh saluran darah kecil di buah pinggang. Tahap BUN yang tinggi menunjukkan disfungsi buah pinggang.

Creatinine – iaitu produk penguraian creatine, suatu komponen penting dalam otot – dikeluarkan secara khusus oleh buah pinggang. Tahap serum creatinine dianggap sebagai ujian darah paling sensitive untuk fungsi buah pinggang.

Sebahagian pemeriksaan kimia akan melihat kepada lebih banyak bahan dalam dara berbanding yang lain. Pemeriksaan kimia paling lengkap (dipanggil chem.-20, SMA-20 atau SMAC-20) akan menilai 20 jenis kandungan dalam darah. Pemeriksaan jenis lain (seperti SMA-6, SMA-7 atau SMA-12) adalah kurang berbanding itu. Jenis pemeriksaan kimia adalah bergantung kepada informasi yang diperlukan oleh doktor.

Mengapa pemeriksaan kimia darah dilaksanakan?

Kebiasaannya ujian-ujian ini dijalankan apabila anda menjalani pemeriksaan fizikal. Sekiranya anda sakit, keputusan pemeriksaan kimia ini akan membantu bagi menentukan rawatan yang bersesuaian bagi anda.

Perkara-perkara yang perlu diketahui terlebih dahulu

Apakah perkara yang perlu diketahui sebelum menerima pemeriksaan kimia darah?

Terdapat pelbagai jenis ubatan yang mampu mengubah tahap elektrolit, nitrogen urea darah dan creatinine dan mengganggu keputusan ujian ini.

Pengambilan licorice yang berlebihan atau pengunaan ethylene glycol atau metal alkohol yang tidak sengaja boleh menjejaskan keseimbangan asid-bes dan mengubah tahap karbon dioksida.

Pengambilan daging yang berlebihan mampu menyebabkan peningkatan serum creatinine.

Diet tinggi protein, pendarahan gastrousus atau dehidrasi meningkatkan tahap nitrogen urea darah, manakala diet rendah protein atau hidrasi berlebihan akan menurunkan tahap nitrogen urea darah.

Ketahui apa yang terjadi

Bagaimana persediaan untuk pemeriksaan kimia darah?

Sebelum menjalankan ujian apa yang anda harus lakukan ialah;

Melaporkan kepada doktor sebarang pengambilan ubat-ubatan, herba, atau makanan tambahan. Anda mungkin dinasitkan untuk menghentikan seketika pengambilan sebahagian agen ini sebelum ujian.

Mengelakkan diet yang kaya dengan daging sebelum ujian nitrogen urea darah.

Tiada sebarang langkah berjaga-jaga diperlukan sebelum ujian untuk sodium, potassium, klorida, karbon dioksida atau creatinine.

Jangan mengambil alkohol sebelum ujian.

Apa yang berlaku ketika pemeriksaan kimia darah?

Pakar perubatan yang mengambil darah akan;

Membalut gelung elastik di bahagian atas lengan untuk menghentikan pengaliran darah. Ini membuatkan saluran darah membesar dan memudahkan proses memasukkan jarum ke dalam saluran darah.

Membersihkan kawasan suntikan dengan alkohol.

Suntikan jarum ke dalam urat. Suntikan mungkin melebihi sekali sekiranya perlu.

Sambungkan tiub untuk mengutip sampel darah.

Buang gelung elastik di sekeliling lengan selepas mendapat darah yang mencukupi.

Memasang pembalut atau kapas pada kawasan suntikan.

Menekan bahagian tadi dan meletakkan pembalut.

Apa yang berlaku selepas pemeriksaan kimia darah?

Gelung elastik akan dibalut di bahgian atas lengan. I akan dipasang ketat. Anda mungkin tidak merasai apa-apa ketika jarum dimasukkan, atau akan merasa seperti sengatan atau dicubit.

Anda boleh membuang tape dan kapas selepas kira-kira 20 ke 30 minit. Anda akan diberikan tarikh untuk menerima keputusan ujian. Doktor anda akan menjelaskan maksud keputusan ujian anda. Anda harus mengikuti arahan doktor seterusnya.

Sekiranya terdapat sebarang persoalan mengenai pemeriksaan kimia darah, sila berbincang dengan doktor anda untuk memahami arahan untuk anda.

Memahami keputusannya

Bagaimana mentafsir keputusan ujian?

Nilai normal mungkin berbeza mengikut makmal dan bergantung kepada jenis ujian yang termasuk dalam pemeriksaan kimia anda.Keputusan ujian biasanya diperoleh selepas 1 ke 2 hari.

Banyak keadaan boleh mengubah tahap ujian pemeriksaan kimia. Doktor akan memberitahu anda mengenai keputusan yang tidak normal yang mungkin berkait dengan simptom yang anda hadapi atau sejarah perubatan anda.

Bergantung kepada makmal dan hospital, julat normal pemeriksaan kimia darah mungkin berbeza. Sila berbincang dengan doktor jika terdapat sebarang soalan mengenai keputusan ujian anda.


Anak Dah Masuk Usia 6 Minggu? Apa Yang Sudah Boleh Si Comel Buat?

Selepas mendapat zuriat, pastinya aspek penjagaan anak adalah perkara paling penting yang perlu diberikan perhatian. Jom semak
perkembangan bayi
 6 minggu yang perlu ibu bapa ketahui.

Mengikuti perkembangan bayi 6 minggu

Sebagai ibu bapa, pastinya perkara yang membahagiakan adalah apabila melihat tumbesaran dan perkembangan si manja.

Tetapi dalam aspek penjagaan anak, bagaimana untuk mengetahui sama ada bayi berada pada landasan perkembangan yang sewajarnya?

Umumnya, bayi yang berusia 6 minggu atau bersamaan 1 bulan 2 minggu, sudah boleh melakukan perkara berikut, iaitu:

Melakukan pergerakan
tangan dan kaki
 secara serentak dan berulang kali

Mengangkat kepalanya sendiri

Bersuara dengan
merengek atau menangis

Menatap wajah individu
 berhampiran dengannya

Mampu tersenyum sendiri apabila diajak berbual

Tersenyum secara tiba-tiba

4 kemahiran dalam proses perkembangan bayi 6 minggu

Berikut merupakan antara 4 kemahiran yang seharusnya boleh dilakukan si manja yang berusia 1 bulan 2 minggu:

 Kemahiran motor kasar

Dalam tempoh ini perkembangan motor kasar bagi bayi yang berusia 6 minggu dapat dilihat dengan kemampuan menggerakkan
tangan dan kaki
 secara serentak.

Bukan itu sahaja, bayi juga seharusnya sudah boleh untuk mengangkat kepalanya sedikit demi sedikit.

Apabila terlihat sesuatu yang mungkin menarik perhatiannya, bayi akan menoleh kepalanya dan memerhatikan benda tersebut. Ia juga boleh dianggap sebagai 1 proses
perkembangan bayi
 pada usia 1 bulan 2 minggu.

 Kemahiran komunikasi dan bahasa

Apabila bayi mula menginjak usia 6 minggu, mereka akan mula menunjukkan reaksi seperti merenung, merengek atau berhenti menangis terhadap suara yang didengar.

Bahkan anda juga akan mendengar tangisan si manja sekiranya mereka mahukan sesuatu.

 Kemahiran motor halus

Anda akan melihat kedua-dua tangan si kecil bergerak tidak tentu arah bersama-sama dengan pergerakan kaki kecilnya.

Namun, perkembangan bayi 6 minggu akan lebih tertumpu kepada pergerakan kedua-dua belah tangannya.

Pada tempoh ini, tapak tangan si manja akan mula mengembangkan rekfleks untuk menggenggam sesuatu yang diletakkan di tangannya.

 Kebolehan sosial dan emosi

Pada saat ini, anda akan berasa semakin bahagia apabila si manja mula memberikan senyuman manis tanpa gigi.

Apabila bercakap dengannya, si kecil akan tersenyum kepada anda seolah-olah memahami apa yang diperkatakan.

Apa lagi yang boleh menggembirakan hati insan bergelar ibu dan bapa selain senyuman manis daripada si kecil?

Penjagaan anak berusia 6 minggu

Ibu bapa juga boleh membantu perkembangan si manja. Contohnya, anda boleh meletakkan bayi di tempat tidur apabila mereka mula kelihatan mengantuk.

Ini boleh dianggap sebagai 1 aspek penjagaan anak penting bagi membolehkan mereka
 belajar tidur dengan sendirinya.

Sebaiknya, pada tempoh ini, anda sudah menentukan
waktu tidur
 tetap bagi bayi untuk membolehkan mereka membiasakan diri tertidur pada waktu yang sama.

Secara tidak langsung, tindakan ini dapat membantu perkembangan bayi 6 minggu bagi mempunyai jadual atau
waktu tidur
 yang tetap dan seimbang.

Pada usia ini juga, anda boleh menyokong perkembangan kemahiran motor halus mereka dengan memperkenalkan
barang mainan
 yang bersesuaian dengan si manja.

Selain dapat memberikan sesuatu yang baharu kepadanya, kaedah ini juga membolehkan mereka belajar untuk memegang atau menggenggam sesuatu dengan tangan.

Menyokong tumbesaran dan perkembangan bayi 6 minggu

Terdapat beberapa perkara yang perlu diketahui dalam menyokong perkembangan tumbesaran si manja, termasuklah:

 Pengambilan nutrien harian

Penyusuan eksklusif
 adalah sesuatu yang sangat disarankan untuk diberikan kepada bayi, khususnya dalam tempoh 6 bulan pertama kehidupan mereka.

Ini kerana
khasiat yang terkandung dalam susu ibu
 amat penting untuk pertumbuhan dan perkembangan bayi.

Namun, pemberikan
susu formula
 juga tidak kurang khasiatnya, terutama kepada ibu yang tidak dapat menghasilkan jumlah susu yang mencukupi.

Tetapi sebaiknya, lakukan perbincangan dengan pakar untuk mengetahui
jenis
susu formula
 yang sesuai diberikan kepada si manja.

 Posisi tidur

Posisi tidur bayi di bawah usia 6 bulan perlu diberikan perhatian. Ini penting bagi mengelakkan risiko mengalami
sindrom kematian bayi mendadak (SIDS)
 atau mati mengejut.

Posisi tidur terbaik bagi bayi adalah tidur secara menelentang.

 Pernafasan bayi

Corak pernafasan bayi ketika tidur mungkin akan menjadi lebih cepat berbanding saat mereka terjaga. Namun ia adalah 1 perkembangan biasa.

Keadaan tersebut berikutan proses perkembangan pusat kawalan pernafasan asas bagi bayi berusia 6 minggu pada bahagian otak mereka.

Tetapi sekiranya wujud keraguan atau kebimbangan, jangan teragak-agak untuk melakukan pemeriksaan doktor segera.

 Kebersihan tali pusat

Dalam aspek penjagaan anak, khususnya bayi yang masih kecil,
kebersihan bahagian tali pusat adalah penting untuk dititikberatkan
.

Jangkitan pada tali pusat jarang untuk berlaku, jika anda membersihkan kawasan tersebut dengan kerap dan memastikannya sentiasa dalam keadaan kering.

Walau bagaimanapun, terdapat risiko untuk berlaku jangkitan tali pusat. Jika ia berlaku, doktor akan memberikan antibiotik.

Sekiranya anda membiarkan saja, ia boleh mempengaruhi tahap kesihatan dan perkembangan si manja.

Ketahuilah, tahap perkembangan setiap anak adalah berbeza
. Tetapi jika anda melihat perkembangan si manja agak membimbangkan, dapatkan nasihat dan rundingan daripada doktor untuk kepastian.


PKP Akan Tamat Jika Malaysia Mampu Penuhi 6 Kriteria Ini!

Untuk mendapatkan lebih banyak info tentang coronavirus di Malaysia, sila dapatkannya di sini.

Terdahulu, Perdana Menteri Malaysia, Tan Sri Muhyiddin Yassin telah mengumumkan
Perintah Kawalan Pergerakan (PKP) akan bersambung lagi sehingga 12 Mei 2020.

Ini bermakna kita semua terpaksa menyambut Ramadan di rumah sahaja dalam usaha memutuskan
rantaian jangkitan COVID-19.

Berikut adalah statistik terkini perkembangan kes di negara kita:

[covid_19]

Kini,
PKP sudah berada pada fasa ke-4 semenjak awal diperkenalkan pada 18 Mac 2020.

Ada kemungkinan ia akan dipanjangkan lagi ke fasa kelima, keenam dan seterusnya bergantung kepada situasi semasa.

Namun, ada juga yang percaya ia akan tamat apabila Syawal tiba pada akhir bulan Mei.

Persoalannya, bila PKP akan tamat
? Jawapannya ada dalam artikel ini.

Teruskan membaca untuk tahu dengan lebih mendalam lagi!

Bila PKP akan tamat?

Ini adalah persoalan utama yang sedang berlegar dan bermain di fikiran penduduk Malaysia.

Meskipun ramai rakyat dilihat sudah boleh menerima hakikat, masih ada yang mahu melanggar dan mencabar arahan daripada kerajaan ini.

Disebabkan itu, Majlis Keselamatan Negara (MKN) telah mengetatkan lagi
pengawasan dengan menambah sekatan jalan raya dan merekrut lebih ramai anggota polis dan tentera.

Ini dibuat sejajar dengan usaha mengawal pergerakan rakyat dan meminta mereka duduk di rumah.

Jika terpaksa keluar juga, lakukan ini sejurus sampai di rumah:

Sebaiknya, tunggu sehingga perintah separa
lockdown
ini ditamatkan untuk kita memulakan kembali kehidupan seperti sediakala. Persoalannya, bila PKP akan tamat?

Sebenarnya, tidak ada tarikh tertentu yang boleh dijanjikan oleh mana-mana pihak tentang perkara ini.

Segalanya adalah bergantung kepada situasi semasa COVID-19 dalam negara
 berdasarkan kriteria-kriteria tertentu.

6 kriteria perlu dipenuhi untuk PKP tamat!

Terbaharu, Kementerian Kesihatan Malaysia (KKM) telah mengeluarkan 6 kriteria yang perlu dipenuhi negara untuk menamatkan PKP berpandukan saranan Pertubuhan Kesihatan Dunia (WHO).

Ketua Pengarah Kesihatan Malaysia, Datuk Dr Noor Hisham Abdullah berkata, 6 kriteria ini perlu diambil kira untuk menentukan sama ada PKP akan disambung atau ditamatkan kelak.

Namun, beliau menjelaskan bahawa pihaknya hanya memberi pandangan, sumber diperlukan dan data kepada Perdana Menteri sebelum sebarang keputusan akhir dibuat.

Berikut adalah 6 kriteria tersebut:

#1. Kemampuan mengawal sempadan daripada kes import.

#2. Kemampuan mengawal dan merawat pesakit positif daripada menjangkiti orang lain.

Artikel berkaitan:

#3. Kemampuan sistem dan fasiliti kesihatan negara (makmal dan wad).

#4. Kemampuan negara dalam usaha melindungi golongan berisiko tinggi.

#5.
Norma baharu (new normal) menjadi amalan hidup
 iaitu tiada lagi perhimpunan awam, penjarakan sosial dan
kerap basuh tangan.

#6. Kemampuan negara dalam usaha melaksanakan langkah pencegahan dalam komuniti.

Sekiranya, Malaysia berjaya memenuhi keenam-enam kriteria di atas dalam usaha melawan COVID-19,
kerajaan mungkin akan menamatkan PKP dalam masa yang terdekat
.

Kita pasti menang melawan COVID-19!

Akhir kata, tiada apa yang boleh kita lakukan sebagai rakyat biasa ketika ini
melainkan duduk di rumah.

Ia adalah langkah yang paling efektif dalam usaha memutuskan rantaian jangkitan virus korona baharu ini.

Bersempena kehadiran bulan mulia ini bersamalah kita berdoa agar pandemik ini berjaya ditamatkan dalam sedikit masa sahaja lagi.

Semoga Ramadan dan Syawal pada tahun ini dapat kita raikan dengan lebih bermakna.

Amalkanlah langkah keselamatan, kebersihan dan kesihatan yang tinggi. Yang penting, sentiasa kekal duduk di rumah ya? Kita pasti menang! #stayathome

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


AWAS! Jangan Setuju Sertai Makan Buffet Di Hotel, Boleh Jadi Penyebab COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Konsep makanan
buffet
 (bufet) sememangnya popular dan pada kebanyakan masa dianggap jimat bagi mereka yang suka akan kebebasan dalam pemakanan.

Tempoh masa yang panjang, tiada had pengambilan makanan dan cuma perlu dibayar pada satu harga; ketiga-tiga kebaikan ini menjadikan ia
 satu pakej makanan yang ideal buat mana-mana individu.

Walau bagaimanapun, jika dilihat pada perspektif kesihatan, konsep makanan buffet tidaklah begitu sihat jika tidak diambil pada kadar yang betul.

Kebanyakan individu cenderung untuk mencuba setiap makanan yang disediakan dan ini bercanggah dengan
konsep pinggan sihat yang diperkenalkan oleh Kementerian Kesihatan Malaysia
 (KKM).

Apa yang lebih membimbangkan lagi, semenjak
dunia dilanda wabak virus korona baharu (COVID-19)
, konsep makanan bufet boleh menjadi punca penyebaran virus.

Nak tahu bagaimana? Teruskan membaca.

Kadar jangkitan terkini di Malaysia adalah seperti berikut:

[covid_19]

Trend tempahan makanan semasa norma baharu kehidupan tewaskan konsep makanan bufet

Jika dilihat pada trend tempahan makanan sekarang, ramai orang lebih suka
order
 makanan online.

Aplikasi telefon seperti
Grab, Foodpanda dan sebagainya memudahkan urusan tempahan makanan.

Restoran yang ingin membuka kembali konsep makanan bufet perlu mengambil kira faktor lain seperti had masa (tengah hari, malam), bajet penyediaan makanan dan berapa ramai jumlah pelanggan pada slot masa tertentu.

Jika tidak difikirkan secara teliti,
pemilik restoran berisiko untuk mengalami kerugian dan menyebarkan jangkitan COVID-19.

Restoran yang masih ingin menyediakan makanan menggunakan konsep
buffet
 perlu membuat perubahan.

Pengambilan lauk tidak wajar dibuat oleh pelanggan memandangkan sentuhan oleh tangan tercemar boleh menyebabkan senduk/sudu yang digunakan turut dicemari kuman.

Anda mungkin berminat:

Virus yang melekat pada perkakas makanan
 boleh menjadi agen penyebar senyap.

Ramai individu akan berisiko untuk mendapat jangkitan sekiranya amalan cuci tangan tidak diamalkan secara kerap.

Dalam situasi sebegitu, adalah lebih sesuai jika
pekerja restoran tersebut yang memberikan makanan kepada pelanggan.

Namun, terdapat restoran yang mempunyai masalah kekurangan staf.

Ini merupakan satu dilema yang dihadapi terutamanya bagi pemilik restoran yang menyediakan servis makanan berkonsepkan bufet.

Sama seperti dahulu, makanan
buffet
 bukanlah gaya pemakanan  sihat

Konsep pemakanan pinggan sihat Malaysia telah dicipta bagi memenuhi keperluan kalori harian bagi setiap individu.

Ia merupakan satu cara yang boleh membantu individu mengawal pengambilan kalori bagi mendapatkan jisim berat badan ideal.

Apabila berbicara berkenaan dengan konsep makanan
buffet
, bukan semua menepati kriteria pemakanan sihat.

Terdapat dua jenis servis bufet, satu yang mementingkan aspek kualiti, dan yang satu lagi mementingkan aspek kuantiti.

Kebanyakan individu tertarik dengan makanan
buffet
 yang disediakan pada kuantiti yang banyak dan harga yang murah.

Akibatnya,
 jumlah pengambilan kalori kebiasaannya lebih daripada apa yang disarankan oleh pakar.

Anda mungkin berminat:

PKP Bukan Alasan Makan Ikut Nafsu, Ini 5 Cara Mudah Sediakan Menu Sihat & Senang

Selepas PKP Berakhir, Adakah Kita Boleh Jalani Kehidupan Seperti Biasa? – Baca Ini Dulu!

Siapa tidak mahu mencuba pelbagai jenis makanan yang terhidang. Jika kenyang, rehat sekejap dan makan lagi.

Itu belum kira berapa banyak makanan bergula yang diambil dan keseimbangan nutrisi makro yang masuk ke dalam sistem pencernaan badan.

Bufet yang lebih menekankan aspek kualiti pula jauh lebih mahal berbanding dengan pelan bufet lain.

Kadangkala, apa yang diambil seakan-akan tidak setimpal dengan harga yang dibayar. Kesannya,
tidak ramai yang mahu melaburkan duit mereka ke arah makanan yang lebih sedap.

Namun, tidak mustahil untuk pengusaha restoran menyediakan makanan berkualiti pada harga yang lebih murah.

Pun begitu, tidak ramai yang berbuat demikian memandangkan kos bahan mentah adalah lebih tinggi.

Fokus orang awam beralih daripada makanan bufet

Sepanjang musim pandemik berlangsung
, minat orang awam telah beralih kepada konsep tempahan makanan segera.

Bukan itu sahaja, malah menurut pengasas dan ketua pegawai eksekutif Food Service Result, Darren Tristano, prestasi servis makanan bufet menurun untuk tempoh 20 tahun.

Ini berikutan masalah yang dialami melibatkan skala yang lebih besar pada satu masa.

Sebagai contoh, jika berlaku pencemaran bakteria pada satu makanan,
kesemua individu yang mengambil makanan tersebut berisiko mengalami keracunan makanan.

Berbeza dengan konsep makanan segera atau tempahan makanan peribadi.

Makanan yang ditempah akan disediakan berlainan dengan pelanggan lain.

Walaupun servis makanan
buffet
 tidak semestinya berakhir
dalam menempuh norma baharu
, tapi bilangan servis akan berkurangan.

Terdapat perniagaan bufet yang mengalami kerugian secara konsisten memandangkan ramai yang berpendapat makan di rumah adalah lebih selamat.

Konklusi

Restoran yang ingin menyediakan servis yang berkonsepkan makanan bufet perlu menyediakan protokol khas seiring dengan saranan semasa daripada pihak kerajaan.

Jika anda ingin membawa keluarga untuk makan di restoran bufet,
pastikan anda kerap membasuh tangan dan kekalkan jarak 2 meter di antara meja.

Pengusaha restoran juga perlu menimbang tara risiko jangkitan COVID-19 dari semasa ke semasa.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Bagaimana Ubat Gigi Membantu Melindungi Gigi Anda

Memberus gigi selepas makan adalah salah satu prosedur kebersihan peribadi yang paling biasa. Memberus bersama dengan flos dan pembilas mulut akan membantu anda menghilangkan sisa makanan dan plak. Ia juga melindungi daripada kerosakan gigi dan penyakit gusi. Walau bagaimanapun, memberus gigi hanya berfungsi jika anda menggunakan ubat gigi.

Anti-bakteria

Ubat gigi mencegah pembentukan plak di gigi anda yang boleh menyebabkan masalah seperti gingivitis dan periodontitis. Bakteria di mulut anda bertukar daripada serpihan makanan yang menempel pada gigi anda dan meninggalkan kesan pada gigi anda. Ia akhirnya membawa kepada kerosakan gigi, rongga, dan kehilangan gigi anda.

Terdapat juga ubat gigi yang mengandungi bahan kimia yang kekal di gigi anda selepas memberus gigi untuk mencegah atau melambatkan kemajuan pembentukan plak dan tartar di permukaan gigi anda. Antibiotik kecil boleh dimasukkan ke dalam ubat gigi sebagai usaha untuk membunuh kuman yang berada di mulut anda dan menyebabkan kebimbangan kesihatan oral.

Bahan-bahan ubat gigi

Kebanyakan ubat gigi mengandungi fluorida. Ia bukan sahaja membersihkan gigi tetapi melindunginya juga. Fluorida membantu menguatkan enamel gigi dan memberikan perlindungan tambahan daripada persekitaran berasid yang disebabkan oleh bakteria. Walau bagaimanapun, anda harus mengelakkan menelan ubat gigi kerana fluorida adalah beracun dalam dos yang besar.

Soda penaik juga merupakan ramuan biasa dalam pelbagai jenis ubat gigi, terutamanya yang mempunyai tuntutan untuk memutihkan gigi anda. Soda penaik terbukti oleh saintis untuk selamat dan berkesan dalam membersihkan dan memutihkan gigi anda. Sebelum penciptaan ubat gigi komersial, soda penaik adalah sebatian yang paling biasa digunakan untuk memberus
gigi.

Jika gigi anda sensitif kepada makanan dan minuman yang sangat panas atau sangat sejuk, anda mungkin perlu mengetahui bahawa ada ubat gigi yang dibuat khas untuk membantu masalah anda. Bahan kimia dalam ubat gigi ini dapat menyahpeka gigi anda dengan membantu menenangkan saraf dan menghalangnya daripada menghantar isyarat sakit ke otak. Walau bagaimanapun, ia tidak dapat menyelesaikan masalah ini dengan cepat dan mesti digunakan untuk tempoh masa tertentu sebelum keputusan dapat dilihat dan mesti digunakan berterusan untuk mengelakkan masalah berulang.

Ubat gigi adalah baik untuk gigi anda. Tetapi anda perlu ingat bahawa ubat gigi sahaja tidak akan membantu, ia tidak membersihkan gigi anda dengan sendirinya. Yang lebih penting adalah bagaimana anda menggunakannya. Jangan gunakan ubat gigi yang terlalu banyak pada satu masa, ambil masa yang mencukupi untuk memberus dan beri perhatian apabila anda berus gigi. Hanya dengan cara itu, anda boleh mempunyai gigi yang sihat, baik dan nafas segar.


Akupunktur Untuk Kanser Hati

Dikatakan rawatan akupunktur berkesan untuk merawat kanser hati, tetapi adakah ia benar? Baca selanjutnya untuk penjelasan.

Dapatkan lebih banyak info tentang
 Rawatan Tradisional & Herba, anda boleh klik
di sini
.

Sakit kanser hati

Sebelum mengetahui keberkesanan rawatan akupunktur untuk
kanser hati
, jom kita ketahui secara ringkas mengenai masalah kesihatan ini.

Di mana-mana peringkat kanser, pesakit menghadapi banyak masalah seperti keletihan,
hilang selera makan,
 kehilangan berat badan yang cepat, keguguran rambut, mukositis mulut, jangkitan sistem imun.

Satu lagi masalah yang biasa terjadi pada pesakit kanser adalah sakit kronik.

Menurut pakar, lebih daripada 30 peratus pesakit kanser sering menderita akibat sakit. Walau bagaimanapun, kesakitan boleh dikawal sepenuhnya dan meredakannya dengan cara yang berbeza.

Berdasarkan mekanisme yang menyakitkan, sakit kanser dibahagikan kepada tiga kategori:

i. Sakit akibat kecederaan

Kesakitan berlaku apabila terdapat kerengsaan periferi. Ini adalah jenis sakit biasa yang melibatkan penyusupan hati dan organ di sekitar ketumbuhan/
tumor
.

Sakit biasanya hanya muncul di kawasan ada tumor dan hanya apabila tumor lebih besar.

ii. Sakit disebabkan oleh sebab-sebab neurologi.

Apabila tumor tumbuh dan meresap ke dalam saraf seperti batang, akar atau ikatan serat saraf, rasa sakit akan muncul disebabkan serat saraf yang bertanggungjawab untuk penghantaran deria.

iii. Sakit disebabkan oleh sebab psikologi

Sakit mudah diabaikan dalam penjagaan pesakit dan sering sukar dikenali kerana faktor yang menyakitkan mempengaruhi satu sama lain.

B
agi pesakit kanser, pengurusan kesakitan yang berkesan diperlukan untuk berkongsi, memberi motivasi kepada orang ramai dan mendapatkan bantuan daripada
ahli psikiatri
 untuk menjalani kehidupan.

Baca juga:

Bagaimana rawatan akupunktur mengurangkan rasa sakit?

Teknik akupunktur
 adalah kaedah lama, yang sebelum ini dilakukan oleh doktor Cina, Vietnam dan Asia yang lain dengan menggunakan jarum yang sangat kecil untuk menyusup ke dalam badan.

Akupunktur
 sering digunakan untuk melegakan kesakitan tetapi juga boleh digunakan untuk merawat penyakit.

Akupunktur pada dasarnya adalah pembebasan tenaga dari badan dengan merangsang 14 kawasan saluran tubuh.

Hormon endorphin yang dikenali sebagai ubat penghilang rasa sakit semulajadi boleh meningkatkan aliran darah dan mengubah aktiviti otak.

Jadi, para saintis sering menganggap bahawa ia membantu melepaskan
hormon
 dan melegakan rasa sakit.

Jarum akupunktur biasanya sangat tipis sehingga pesakit biasanya tidak merasa sakit atau sakit ringan.
Pesakit sering berasa lega dan selesa selepas akupuntur.

Walau bagaimanapun, jarum ini kadang-kadang boleh menyebabkan kerengsaan kerana akupunktur dapat melegakan kesakitan, mual dan
muntah.

Kadang-kadang ia digunakan untuk mengatasi simptom kanser atau radiasi. Akupunktur juga boleh digunakan untuk mengawal orang daripada mendapat kanser hati.

Bilakah rawatan akupunktur boleh dilakukan?

Kerana akupunktur biasanya mempunyai kurang kesan yang tidak diingini, ia dianggap alternatif yang berpotensi sebagai penghilang rasa sakit atau rawatan
steroid
.

Walau bagaimanapun, anda perlu berbincang dengan doktor atau penjaga kesihatan sebelum menjalani akupunktur.

Risiko akupunktur

Walaupun akupunktur umumnya selamat dan tidak menyebabkan masalah yang serius, namun terdapat risiko tertentu.

Jarum tidak disteril boleh menyebabkan jangkitan. Pada titik-titik tertentu, jika jarum sangat mendalam, ia boleh menjejaskan hati, pundi hempedu atau
saluran darah
.

Itulah sebabnya anda perlu mendapatkan orang berpengalaman, pakar atau doktor yang dilatih untuk melakukan r
awatan alternatif
 akupunktur ini.


Ibu, Cukup Tak Air Yang Anak Minum Setiap Hari? Ini Panduan Jumlah Air Yang Si Kecil Perlukan

Sebagai ibu, pastinya anda akan sentiasa menyuruh anak minum air. Tapi adakah keperluan air seharian mereka mencukupi? Ini panduan yang boleh membantu anda.

Pentingnya minum air

Air adalah antara nutrien paling penting dalam badan.

Ini kerana seorang individu mungkin akan dapat bertahan sehingga 6 minggu tanpa sebarang makanan.

Tetapi mereka tidak akan mampu untuk hidup lebih daripada tempoh seminggu atau lebih tanpa air.

Ia disebabkan air adalah tonggak utama bagi semua fungsi badan. Air merupakan zat paling banyak dalam badan, merangkumi 60% daripada
berat badan
.

Keperluan air

Anda mungkin berasa air cuma sekadar benda yang kita minum semata-mata. Hakikatnya, kepentingan air dalam kehidupan manusia tidak boleh dipertikaikan.

Air membantu mengekalkan jumlah darah serta melancarkan sendi dan tisu pada bahagian mulut, mata dan hidung.

Dengan minum air, ia membantu menjaga dan mengekalkan
suhu badan pada sekitar 37℃.

Di samping itu, anda tidak boleh menidakkan keperluan air yang membantu mengangkut nutrien dan oksigen ke semua sel serta membawa keluar bahan buangan.

Apabila badan menjadi panas – mungkin disebabkan bahang daripada keadaan cuaca ataupun kerana aktiviti fizikal – otak memberi isyarat pada
kelenjar peluh
 untuk mengeluarkan peluh.

Secara tidak langsung, badan akan menyejukkan diri dengan penyejatan peluh daripada kulit.

Namun, andai badan mengalami dehidrasi, sudah tentu badan tidak akan dapat berpeluh untuk memastikannya kekal sejuk.

Air juga memainkan peranan dalam menjaga pergerakan usus secara teratur dan mencegah sebarang keadaan seperti
jangkitan saluran kencing
 dan batu karang.

Berapa banyak anak anda perlu minum air?

Individu dewasa digalakkan untuk minum sehingga 2.5 liter atau 8 gelas air setiap hari, bagaimana pula dengan kanak-kanak?

Jumlah keperluan air harian yang diperlukan oleh anak anda bergantung kepada faktor seperti usia, berat badan dan juga jantina.

Selain itu, suhu dan kelembapan persekitaran, tahap aktiviti dan kesihatan keseluruhan anak juga akan mempengaruhi kadar air harian yang diperlukan.

Sebagai panduan umum, berikut adalah kadar minum air untuk anak setiap hari:

Anak berusia 2 hingga 4 tahun, lelaki atau perempuan = 2 – 4 cawan

Anak berusia 4 hingga 8 tahun, lelaki atau perempuan = 5 cawan

Anak berusia 9 hingga 13 tahun

Lelaki = 8 cawan

Perempuan = 7 gelas

Anak berusia 14 hingga 18 tahun

Lelaki = 11 cawan

Perempuan = 8 cawan

Jumlah air yang diperlukan oleh anak anda nampak seperti banyak. Namun ia merangkumi air daripada semua sumber seperti air kosong, minuman lain dan juga makanan.

Buah-buahan
 dan sayuran, umumnya, mempunyai kandungan air yang jauh lebih tinggi daripada makanan pejal lain.

Kandungan air yang tinggi membantu mengekalkan tahap kalori
buah-buahan dan sayuran
untuk sentiasa rendah dan tahap nutrien yang kekal tinggi.

Ini pastinya 1 alasan baik untuk meminta si manja makan lebih banyak buah dan sayur, kan?

Jenis minuman terbaik untuk anak

Seperti dinyatakan di atas, keperluan air adalah merangkumi pelbagai jenis air daripada sumber yang berbeza.

Jadi jom ketahui jenis air yang terbaik untuk si manja:

 Air kosong

Pilihan yang terbaik kerana ia membantu menghidrat tanpa memberikan kalori tambahan atau membahayakan
kesihatan gigi anak
.

 Susu

Sumber nutrien yang berguna, terutamanya protein, vitamin B, sodium dan kalsium.

Susu dengan kandungan gula tambahan seperti
milkshake
, coklat panas atau minuman malt disyorkan untuk diminum sekali-sekala.

 Jus buah-buahan

Jus yang dihasilkan daripada buah-buahan dan sayuran juga pastinya dapat memberikan beberapa vitamin dan mineral.

Tetapi ada sesetengah jus yang berasid dan mempunyai kandungan gula tinggi.

Jadi anda disarankan untuk mengehadkan jumlah pemberian jus dalam gelas kecil dengan isipadu 150 ml jus asli sahaja pada anak.

Tetapi isipadu 150 ml jus itu adalah jumlah maksimum 1 bahagian untuk 5 hari.

Anda boleh mencairkannya dengan mencampurkan dengan air bagi mengurangkan kandungan asid dan gula.

 Minuman manis

Memberi anak minum air manis bukanlah 1 idea yang baik. Sebaiknya anda harus mengelakkannya.

Ini kerana minuman manis seperti air soda mengandungi gula yang tinggi. Bahkan terdapat asid yang boleh menghakis
lapisan permukaan luar gigi
.

 Teh & kopi

Kandungan kafein secara semula jadi terdapat dalam kedua-dua minuman ini. Pengambilan dalam jumlah yang sedikit tidak berbahaya.

Tetapi jika si manja gemar minum air teh atau kopi dengan banyak, anda perlu lakukan sesuatu untuk menghentikannya.

 Minuman tenaga

Biasanya minuman jenis ini mempunyai tahap kandungan gula yang tinggi. Dan terdapat juga
minuman sukan yang turut mengandungi kafein
 atau bahan perangsang lain.

Sudah tentu ia bukan minuman yang sesuai untuk anak kecil.

Sentiasa ingatkan anak…

Anak-anak memang selalu terlupa untuk minum air, apatah lagi apabila sibuk bermain.

Jadi sebagai ibu bapa, anda harus sentiasa cuba menggalakkan mereka minum secara berkala bagi memenuhi kadar keperluan air harian mereka.

Pastikan anda sentiasa membawa bekalan air kosong ke mana sahaja pergi, okay?


Nak Senaman Pagi Lebih Berkesan, Ambil Sarapan Sebelum Atau Selepas Bersenam?

Sarapan dan senaman pagi adalah gaya hidup sihat yang wajar diamalkan untuk menjaga kesihatan. Namun dilema yang sering dihadapi adalah:  jika jadual senaman anda di waktu pagi, adakah anda harus bersarapan dahulu atau melakukan senaman selepas makan?

Sarapan sememangnya penting untuk memenuhi keperluan nutrien setelah tubuh tidak mendapat bekalan makanan sepanjang waktu tidur.

Sementara itu, untuk bersenam, tubuh anda juga memerlukan kalori untuk menghasilkan tenaga.

Jika anda bersenam setelah sarapan, tubuh anda akan memiliki lebih banyak kalori untuk dibakar, tetapi pencernaan makanan dengan sempurna memerlukan waktu.

Oleh itu, bersenam sejurus selepas makan juga tidak disarankan.

Disebabkan itu, beberapa pakar menyarankan bersenam pagi sewaktu belum bersarapan dan perut masih kosong.

Senaman pagi sebelum sarapan boleh membakar lebih banyak lemak?

Beberapa kajian menunjukkan bahawa bersenam sebelum sarapan selamat untuk dilakukan.

Salah satunya adalah
kajian
 oleh Gonzalez pada tahun 2013 yang menunjukkan bahawa senaman sebelum sarapan dapat membakar 20% lebih banyak lemak tubuh.

Jika anda ingin membakar lemak, maka tubuh anda harus menggunakan simpanan makanan dalam bentuk lemak di dalam tubuh, bukan daripada makanan yang baru dimakan.

Kerana pada dasarnya, tubuh menyimpan bekalan tenaga dalam bentuk lemak, bahkan sewaktu kita belum makan.

Dengan bersenam sebelum bersarapan, tenaga yang dibakar juga akan lebih banyak kerana diperoleh daripada bekalan makanan yang sudah ada di dalam tubuh.

Selain itu, kajian juga menjelaskan, senaman pagi sebelum sarapan tidak akan membuatkan anda ingin makan lebih banyak atau kelaparan sepanjang hari. Oleh itu, hal ini akan membuatkan sesi senaman pagi lebih ideal.

Sewaktu anda bersenam sebelum makan, terjadi perubahan aktiviti hormon insulin dan hormon tumbesaran.

Dengan bersenam sebelum sarapan, anda akan membantu tubuh untuk menyesuaikan penghasilan hormon insulin, sehingga hormon insulin akan bekerja lebih sensitif dan membantu menyerap nutrien daripada makanan dengan lebih baik dan menyalurkannya ke otot dan hati
sewaktu bersarapan.

Aktiviti hormon tumbesaran juga menjadi lebih baik sewaktu kita bersenam pada pagi hari dan sebelum sarapan.

Hormon tumbesaran membantu pembentukan jaringan otot, membakar lemak, dan meningkatkan kesihatan tulang serta ketahanan fizikal. Namun ini hanya akan berkesan jika anda sudah tidur dengan mencukupi pada waktu malam.

Tak semua boleh bersenam sebelum sarapan

Semakin sedikit kalori yang berada dalam sistem pencernaan anda, semakin banyak lemak yang dibakar sewaktu bersenam, kerana tubuh menggunakan bekalan makanan sedia ada.

Disebabkan itu, jika anda ingin
membakar lemak
 dan
menurunkan berat badan
, senaman pagi sebaiknya dilakukan sebelum makan.

Namun, menurut Freguson, CEO Diet Free Life, sebagaimana yang dilaporkan oleh HuffingtonPost, jika tujuan anda bersenam adalah untuk meningkatkan kecergasan fizikal, kekuatan, dan kelajuan, maka bersenam tanpa pengambilan makanan akan menjadi kaedah yang kurang berkesan.

Ini kerana anda tidak bersenam secergas mungkin jika tidak banyak kalori tersedia untuk membekalkan tenaga mencukupi.

Bagi penghidap diabetes, bersenam sebelum makan tidak dibenarkan kerana mereka berkemungkinan menghadapi kekurangan kadar gula darah (
hipoglisemia
).

Jika anda menghidap diabetes, anda disarankan untuk melakukan senaman selepas makan; bersarapan atau memakan sedikit kudap-kudapan terlebih dahulu sebelum bersenam.

Tips bersenam pagi sebelum sarapan

Pada akhirnya, bersenam dan bersarapan adalah kegiatan yang dipengaruhi oleh kebiasaan. Aktiviti apa pun yang anda dahulukan dahulu, belum tentu ianya sesuai dengan semua orang.

Namun, jika anda ingin mencuba bersenam dengan perut kosong, berikut adalah beberapa tips yang boleh anda ikuti:

Persiapkan diri anda daripada malam sebelumnya
– bangun pagi dipengaruhi oleh jam biologi dan waktu tidur, jadi jika anda ingin bersenam pagi, cukupkan keperluan waktu tidur anda agar tubuh bersedia untuk beraktiviti fizikal di pagi hari.

Lakukanlah senaman yang sesuai dengan anda
 –
jenis senaman
yang dapat anda lakukan patut disesuaikan dengan keinginan atau yang biasa anda lakukan. Jika anda baru bermula, cubalah dengan senaman berintensiti rendah seperti jalan pagi atau
jogging
.

Cukupkan keperluan air
 – minumlah sekitar setengah hingga satu liter air mineral sebelum dan selepas bersenam. Anda disarankan untuk mencukupkan keperluan air ini sekitar 2 atau 3 jam sebelum bersenam.

Berhenti bila penat dan makan bila-bila masa yang anda suka
 – jika anda berasa kepenatan atau lapar, berhentilah bersenam untuk mencegah penyusutan otot.

Cukupkan pengambilan
nutrien setelah bersenam
 – hal ini perlu dilakukan dalam jangka waktu maksimum 45 minit setelah anda bersenam, tanpa mengira anda telah atau belum bersarapan sebelumnya. Namun jangan hanya mengambil karbohidrat, kerana pengambilan proteinlah yang harus diperbanyakkan.


Berhenti Panaskan Semula Nasi Di Rumah, Ia Boleh Sebabkan Keracunan Makanan - KKM

“Rayyan, nanti balik sekolah, panaskan semula
nasi
 yang mama dah masak pagi tadi untuk makan tengah hari nanti ya?”, pesan seorang ibu kepada anaknya sebelum berangkat ke pejabat.

Hakikatnya, situasi sebegini sering dialami oleh banyak keluarga zaman sekarang ekoran para ibu yang sibuk dengan kerjaya masing-masing.

Namun, ada kajian terbaharu yang mengatakan perbuatan panaskan semula nasi boleh menjadi punca keracunan makanan! Adakah ini benar?

Nasi adalah makanan ruji penduduk dunia

Nasi adalah makanan ruji penduduk dunia dan merupakan antara 3 jenis makanan utama di planet ini selain
gandum
 dan
jagung
.

Nasi adalah makanan ruji untuk lebih separuh populasi di dunia. Hampir 3.5 bilion individu bergantung kepada nasi untuk 20% pengambilan kalori harian mereka.

Dalam erti kata yang lain, nasi adalah makanan ruji kepada hampir majoriti penduduk di dunia, menjadikan ia sebagai makanan yang paling berkuasa di muka bumi ini.

Tanpanya, manusia mungkin akan
beras
a resah dan gelisah kerana sudah terbiasa dengan diet pemakanan yang mengandungi nasi.

Namun, ada satu kajian terbaharu yang agak membimbangkan mengenai nasi. Baru-baru ini, Kementerian Kesihatan Malaysia (KKM) menyatakan nasi boleh menyebabkan keracunan makanan jika ia dipanaskan kembali selepas tempoh yang agak lama.

Adakah kajian ini benar-benar terbukti?

Panaskan semula nasi boleh jadi punca keracunan makanan

Sesiapa sahaja pasti pernah melakukannya, bukan? Ini kerana walaupun anda sudah betul-betul mengagak jumlah orang di rumah, nasi yang anda masak itu mungkin masih akan tersisa.

Jadi, memanaskannya kembali adalah jalan terbaik untuk mengelak pembaziran.

Persoalannya, adakah memang tidak boleh langsung untuk memanaskan nasi? Jawapannya,
ia masih boleh dilakukan tetapi anda harus lebih berhati-hati
. Ini kerana nasi yang dipanas akan menyebabkan keracunan makanan!

Panaskan semula nasi boleh sebabkan keracunan makanan, bagaimana?

Menurut perkongsian di laman sosial Twitter rasmi kendalian Kementerian Kesihatan Malaysia (KKM), nasi yang dipanaskan semula boleh jadi punca keracunan makanan.

Pun begitu, ia bukan disebabkan oleh proses
pemanasan semula nasi
 itu, tetapi ia berpunca dari cara kita menyimpan nasi itu sebelum dipanaskan.

Menurut KKM lagi, nasi yang ditinggalkan lebih 4 jam dalam suhu bilik akan menyebabkan spora yang wujud di dalam nasi itu menjadi aktif semula lalu mungkin mengakibatkan keracunan makanan jika dimakan.

Untuk pengetahuan anda,
beras
 mentah yang belum dimasak mungkin mengandungi spora bernama
Bacillus cereus
. Ia masih boleh hidup walaupun selepas beras itu dimasak menjadi nasi.

Jika nasi itu sudah terbiar sejuk pada suhu bilik,
bakteria
 masih boleh membiak kembali, lalu menghasilkan racun yang jadi punca keracunan makanan.

Semakin lama nasi dibiarkan pada suhu bilik (lebih dari 4 jam) sebelum dipanaskan, semakin banyak racun yang akan dihasilkan oleh bakteria ini sehingga menyebabkan nasi tersebut tidak lagi selamat untuk diambil.

Walaupun anda memanaskannya berkali-kali, bakteria ini tidak akan mati ekoran ketahannya yang sangat tinggi terhadap suhu yang tinggi.

Apa akibatnya jika makan nasi yang ada
Bacillus cereus
?

Jika anda memakan atau termakan nasi yang mengandungi bakteria ini, anda mungkin akan mengalami keracunan makanan dengan simptom-simptom seperti berikut:

Sakit perut

Muntah-muntah

Cirit-birit

Simptom-simptom ini mungkin akan berlaku sekitar 1 hingga 5 jam selepas anda makan nasi yang tercemar. Namun, anda mungkin tidak perlu terlalu risau kerana simptomnya agak ringan dan biasanya berlangsung selama 24 jam.

Cara memasak, menyimpan dan memanaskan nasi dengan betul

Jadi, bagaimana untuk mengelak nasi anda dari tercemar dan mengelak terjadinya keracunan makanan? Jangan bimbang, ada caranya!

Sebenarnya, nasi perlu dimakan sejurus selepas ia dimasak dan dihabiskan dengan kadar segera. Nasi tidak bagus untuk disimpan dalam tempoh masa yang terlalu lama.

Oleh itu, cuba untuk makan nasi tersebut dan tidak meninggalkannya dalam keadaan yang terdedah pada suhu bilik lebih dari 1 jam.

Pun begitu, agak mustahil untuk kita terus makan nasi jika perut sudah terlalu kenyang, bukan?

Jadi, jika anda masih mahu menyimpan nasi yang tersisa tersebut, sila sejukkan dengan meletakkan ia ke dalam satu bekas makanan yang kecil lalu simpan ke dalam
peti sejuk
 atau
freezer
.

Namun, penting untuk diingat bahawa anda boleh simpan ia tidak lebih dari 1 hari.

Jadi, bagaimana untuk memanaskan kembali nasi sebelum dihidangkan dalam usaha mengelakkan keracunan makanan? Bertenang, berikut adalah caranya:

#1. Memanaskan dengan ketuhar mikro

Caranya, letakkan nasi dalam bekas terbuka. Namun, pastikan bekas itu mesra untuk dimasukkan ke dalam
microwave
, ya? Selepas itu, tambahkan 1 atau 2 senduk air ke dalamnya dan panaskan selama 3 hingga 4 minit dengan suhu sekitar suhu 73 darjah celsius.

#2. Mengukus

Caranya, isi separuh alat pengukus nasi dengan air putih kemudian tunggu hingga ia mendidih. Kemudian, masukkan baki nasi yang sudah diletakkan di dalam mangkuk
stainless steel
.

Tutupkan dan panaskan ia dengan menyeluruh dan kacau sesekali. Namun, pastikan anda selalu memeriksa bahawa nasi anda benar-benar telah panas keseluruhannya sehingga ke bahagian bawah nasi dan bukannya bahagian atas sahaja.

#3. Menumis

Caranya, tumis nasi atas periuk dengan sedikit minyak pada suhu api yang sedang-sedang sahaja. Untuk pengetahuan anda, nasi yang sudah sejuk biasanya bergumpal.

 Jadi, kacau nasi sehingga gumpalan tersebut terpisah. Bagaimana pula dengan suhunya yang sedang-sedang itu? Dalam erti kata yang lebih dalam, anda perlu pastikan suhu dalam nasi sekurang-kurag 73 darjah celcius. Akhir sekali, sajikan nasi tersebut sementara ia masih hangat.

Konklusi

Kesimpulannya, nasi boleh dipanaskan kembali namun tidak boleh dibiarkan terlalu lama kerana di dalamnya ada bakteria yang boleh jadi punca keracunan makanan. Jadi, ibu Rayyan dan para ibu yang suka sangat memanaskan nasi, sila ambil perhatian dan hati-hati, ya?

Hello Health Group
 tidak menyediakan nasihat perubatan, diagnosis, atau rawatan.


Si Kecil Ada Tanda Lahir? Ini Antara Jenis-jenisnya Yang Patut Ibu Ayah Ketahui

Tanda lahir bayi adalah tanda berwarna yang dapat dilihat pada kulit. Ia wujud semasa anak dilahirkan atau berkembang tidak lama selepas itu.
Terdapat beberapa jenis tanda lahir dan sebahagiannya adalah biasa untuk dialami.

Teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Tanda pada kulit

Umumnya terdapat 2 jenis tanda lahir bayi utama iaitu:

Tanda lahir vaskular – Selalunya berwarna merah, merah jambu, ungu atau biru yang disebabkan oleh
saluran darah tidak normal
 di dalam atau di bawah kulit

Tanda lahir berpigmen – Biasanya berwarna coklat atau keperangan yang berpunca oleh kelompok sel pigmen

Tanda vaskular pada kulit seringkali berlaku pada kawasan kepala atau leher, terutamanya bahagian wajah.

Pun begitu, kedua-dua
tanda kelahiran
 ini boleh muncul pada mana-mana bahagian, termasuklah di dalam tubuh itu sendiri.

Jenis tanda lahir: Vaskular

Tanda kelahiran jenis ini boleh dibahagikan kepada beberapa jenis, termasuklah:

#Salmon patch (stork mark
)

Didefinisikan sebagai tompok rata merah atau merah jambu yang boleh muncul di kelopak mata, leher atau dahi
bayi semasa lahir
.

Ia merupakan tanda pada kulit jenis vaskular yang paling biasa dan berlaku kepada hampir kebanyakan bayi.

Tanda lahir bayi ini kebanyakannya akan hilang dalam tempoh masa beberapa bulan.

Walau bagaimanapun, ada juga tompokan merah pada dahi yang mungkin memakan masa sehingga 4 tahun atau lebih untuk hilang.

Jika tanda vaskular ini berada pada belakang leher, ia biasanya akan kekal dan lebih jelas kelihatan
ketika bayi menangis
.

#
Infantile haemangioma,
antara jenis tanda lahir

Merupakan tanda timbul pada kulit. Ia biasanya berwarna merah dan boleh muncul pada mana-mana bahagian tubuh.

Tanda kelahiran ini juga dikenali sebagai ‘tanda lahir strawberi’ (
strawberry birthmarks
).

Adakalanya tanda lahir bayi ini muncul pada bahagian kulit lebih dalam. Dalam keadaan ini, ia akan kelihatan seperti warna biru atau ungu.

Haemangioma merupakan antara tanda yang sering berlaku, terutamanya pada
bayi perempuan
. Ia terjadi pada setiap 2 hingga 4 daripada 100 bayi pada
usia 6 minggu
.

Saiznya dikatakan akan membesar dengan cepat dalam
tempoh 6 bulan pertama
. Namun pada akhirnya akan menyusut, bahkan hilang pada usia sekitar 4 atau 5 tahun.

Sekiranya perkembangan saiznya sangat besar dan pantas serta
menghalang penglihatan
, pernafasan atau menyukarkan
bayi untuk makan
, ia mungkin memerlukan rawatan.

#Port wine stain

Tanda lahir bayi pada kulit ini dikelaskan dengan tompokan rata merah atau ungu yang dialami 3 daripada 100
bayi yang baru dilahirkan
.

Ukurannya bervariasi, bermula daripada beberapa milimeter (mm) sehingga ke beberapa sentimeter (cm).

Tanda kelahiran ini sering terjadi pada satu sisi badan dan biasanya muncul di wajah, dada dan punggung. Tetapi mana-mana bahagian tubuh juga boleh mempunyai tanda ini.

Port wine stain
 dikatakan cenderung menjadi sensitif
terhadap perubahan hormon
 dan boleh menjadi lebih ketara
semasa akil baligh
, kehamilan dan ketika menopaus.

Kebanyakan tanda lahir jenis ini adalah kekal, malah warnanya juga mungkin bertambah gelap dari masa ke masa.

Jenis tanda lahir bayi: Berpigmen

Di bawah adalah beberapa jenis tanda kelahiran jenis berpigmen yang boleh terjadi, seperti:

#Tompok Mongolia

Tanda lahir bayi ini dicirikan dengan warna kelabu-kebiruan atau seperti lebam yang terdapat semasa kelahiran.

Tompokan ini dikatakan lebih sering dilihat pada individu
berkulit gelap
 dan biasanya muncul pada bahagian belakang badan atau punggung.

Pun begitu, sama seperti tanda kelahiran lain, ia boleh muncul pada mana-mana bahagian anggota badan.

Ia selalunya akan bertahan selama berbulan-bulan atau bertahun-tahun. Namun, biasanya akan hilang apabila anak meningkat usia 4 tahun.

Tompokan ini walaupun tampak seperti lebam, tetapi sama sekali tidak berbahaya, bahkan tidak memerlukan sebarang rawatan.

Baca juga:

#
Congenital melanocytic naevi
 (CMN), salah satu jenis tanda lahir

Ia turut dikenali sebagai tahi lalat kongenital, merupakan tahi lalat besar berwarna coklat atau hitam yang telah wujud semasa kelahiran.

Umumnya, ia adalah biasa dan terjadi disebabkan oleh pertumbuhan sel pigmen berlebihan pada kulit.

Sesetengah tanda lahir CMN ini akan mengecil dan kurang kelihatan seiring peredaran masa.

Namun, terdapat juga kes di mana ia menjadi lebih gelap
semasa baligh
 atau berbentuk bonjolan mahupun berbulu.

Manakala saiz CMN pula, boleh berukuran diameter kurang daripada 1.5cm sehingga sebesar 20cm.

Walaupun risiko untuk tanda kelahiran jenis ini berkembang
menjadi barah kulit
 adalah rendah, tetapi ia boleh meningkat seiring tumbesaran saiz ukurannya.

#Tompok
 Café-au-lait

Merupakan tompokan pada kulit yang berwarna seperti kopi.

Kebanyakan anak mungkin mempunyai 1 atau 2 tanda kelahiran ini.

Walau bagaimanapun, jika terdapat lebih daripada 6 tompokan yang berkembang pada
usia anak 5 tahun
, lakukan pemeriksaan doktor.

Ini kerana ia mungkin merupakan
tanda neurofibromatosis
.

Tiada keperluan rawatan

Sebilangan besar tanda lahir bayi adalah tidak berbahaya dan terdapat tanda pada kulit yang akan pudar seiring peredaran masa.

Bahkan, ia juga tidak memerlukan sebarang rawatan, walaupun terdapat sesetengah individu melakukannya atas alasan kosmetik.


Adakah SPF Yang Tinggi Melindungi Kulit?

Penggunaan pelindung matahari sangat penting apabila ada berada di luar rumah, terutamanya dibawah sinaran matahari yang terik. Ia bertujuan mengelakkan penuaan kulit pramatang dan kanser kulit. Walau bagaimanapun, pemilihan faktor perlindungan matahari (SPF) perlu bersesuaian dengan jenis kulit dan aktiviti harian anda.

Radiasi Ultraviolet

Gambar ihsan medik8

Matahari memancarkan tenaga melalui spektrum yang besar dari panjang gelombang yang berbeza. Ini termasuk cahaya ketara yang anda lihat, radiasi inframerah yang anda rasa sebagai haba dan ultraviolet (UV) yang anda tidak dapat dilihat atau dirasa.

Radiasi UV mempunyai gelombang yang lebih pendek dan tenaga yang lebih tinggi daripada cahaya yang kelihatan.

Cahaya matahari adalah sumber utama sinaran UV. Sinaran UV sebenarnya hanya membentuk sebahagian kecil daripada sinaran matahari. Tetapi ia adalah punca utama merosakkan kulit anda.

Apa itu UVA, UVB dan UVC?

UVA

‘A’ adalah penuaan (
aging
). Sinaran UVA menyumbang sehingga 95% sinaran yang mencapai di permukaan Bumi. Dengan itu anda mungkin terdedah kepada jumlah UVA yang banyak sepanjang masa hayat anda.

UVA juga menembusi kulit dengan lebih mendalam daripada UVB, dan ia memainkan peranan utama dalam menyebabkan penuaan kulit, kedutan, pigmentasi, bintik matahari, dan lain-lain.

Sinaran UVA juga akan melalui awan dan kaca, jadi sebaiknya anda menggunakan pelindung matahari walaupun anda berada di dalam kereta atau disebalik tingkap.

UVB

‘B’ adalah pembakaran (
burning
). UVB adalah punca utama kulit anda berkerut dan mendapat selaran matahari. Disebabkannya tidak menembusi seperti UVA, ia cenderung untuk merosakkan lapisan epidermis kulit anda yang lebih nipis/cetek. Ia juga memainkan peranan sebagai penyerapan kulit (penyamakan) dan pemotretan.

Tidak seperti sinaran UVA, sinaran UVB tidak menembusi kaca.

UVC

Ia adalah sinaran suria yang paling kuat dan paling mematikan. Tetapi ia kebanyakannya tidak semua diserap oleh lapisan ozon dan atmosfera. Jadi ia biasanya tidak sampai ke permukaan bumi.

Perbezaan nilai SPF

Kegunaan SPF adalah untuk melindungi kulit anda daripada sinaran UVB dan nilai SPF juga memain peranan penting terhadap tempoh pendedahan kepada matahari.

SPF 15 dapat menahan sehinggan 93% daripada sinaran UVB.

SPF 30 dapat menahan sehinggan 97% daripada sinaran UVB.

SPF 50 dapat menahan sehinggan 98% daripada sinaran UVB.

Bagaimana dengan nilai SPF yang lebih tinggi?

Pemilihan pelindung matahari dengan SPF yang lebih tinggi seperti SPF 75 atau SPF 100 mungkin dianggap pilihan yang terbaik, tetapi ia sebenarnya tidak menawarkan perlindungan yang jauh berbeza daripada SPF 30 atau SPF 50

Menurut Yayasan Kanser Kulit (SCF), orang yang menggunakannya mungkin berfikir mereka boleh berada di bawah matahari dengan lebih lama, melangkau sapuan semula dan mengabaikan langkah perlindungan lain seperti penggunaan topi, memakai pakaian dan memakai cermin mata hitam.

Individu yang menggunakan pelindung matahari SPF yang tinggi mungkin tidak terbakar, tetapi tanpa bahan penapisan UVA, mereka masih boleh menerima sejumlah besar sinaran matahari yang boleh merosakkan kulit.

SCF mencatatkan bahawa walaupun peratusan ini kelihatan kecil, ia boleh memberikan perbezaan kepada orang yang sensitif ringan atau mempunyai sejarah kanser kulit.

Walau apa pun produk yang anda pilih, pakar mengesyorkan penggunaan pelindung matahari secara meluas setengah jam sebelum keluar rumah. Ia juga perlu digunakan semula sekurang-kurangnya setiap dua jam atau selepas berenang, pengeringan, atau berpeluh.

Hello Health Group
 tidak menyediakan nasihat perubatan, diagnosis atau rawatan.


Makanan yang Tidak Selamat untuk Anak Anda

Semakin anak anda membesar, mereka akan semakin ingin mencuba makanan yang anda makan dan anda sendiri ingin untuk mempelbagaikan diet mereka. Namun tidak semua makanan adalah selamat untuk anak anda tanpa mengira umurnya. Sesetengahnya masih berisiko untuk tercekik.

Makanan yang perlu dielakkan

Susu rendah lemak:
 Kebanyakan kanak-kanak memerlukan lemak dan kalori dari susu untuk tumbesaran dan perkembangan. Apabila anak anda mencecah umur 2 tahun dan tidak mempunyai apa-apa masalah tumbesaran, anda boleh mula memberikan dia susu penuh lemak. Sekiranya anak anda berisiko untuk obesiti dan masalah jantung, doktor mungkin menasihatkan anak anda mengambil susu rendah lemak sebelum umur 2 tahun.

Makanan yang berketulan besar:
 Ketulan makanan yang lebih besar daripada kacang boleh tersekat di kerongkong anak anda. Sayur-sayuran seperti lobak, saderi, dan kacang hijau seharusnya dipotong dadu atau dikisar. Buah-buahan seperti anggur, ceri, tomato atau buah tembikai pula haruslah dipotong dahulu sebelum dihidangkan serta kisar atau potong juga daging dan keju kepada bahagian yang kecil.

Makanan kecil dan keras:
Gula-gula yang keras, kacang dan bertih jagung merupakan makanan yang berpotensi menyebabkan anak anda tercekik. Biji-biji yang terlalu kecil bukan sahaja boleh menyebabkan tercekik tetapi juga boleh tersangkut di saluran udara anak anda dan menyebabkan jangkitan.

Makanan lembut dan melekat:
 Elakkan gula-gula getah dan makanan lembut seperti marshmallow dan jeli tau gula-gula kenyal yang boleh mungkin boleh tersekat di kerongkong anak anda.

Mentega kacang:
 Jangan beri anak anda mentega kacang atau apa-apa kekacang dalam kandungan yang banyak kerana boleh menyebabkan mereka tertelah kekacang tersebut. Sebaiknya, sapukan mentega senipisnya pada roti atau biskut.

Peringatan untuk mengelak anak anda tercekik

Tegah anak anda makan di dalam kereta kerana sukar memantaunya. Jika anda menggunakan ubat-ubatan pergigian yang disapu, perhatikan anak anda kerana ubat-ubatan ini boleh menyaluti tekak anda anda sekaligus menghalang anak anda dari menelan makanan. Berikut merupakan contoh makanan yang tidak selamat untuk anak anda.

Sosej (kecuali dipotong atau dihiris)

Gula-gula yang keras atau jeli

Kekacang

Ketulan dari mentega kacang (mentega kacang perlu disapu senipisnya pada roti atau biskut)

Bertih jagung

Lobak, daun saderi dan kacang hijau

Biji (seperti biji bunga matahari atau biji labu)

Anggur, tomato, ceri (kecuali dipotong setengah)

Ketulan makanan yang besar dari apa-apa makanan seperti daging, kentang atau sayur-sayuran dan buah-buahan.

Hello Health Group
 tidak menyediakan nasihat perubatan, diagnosis, atau rawatan.


Nenek Atau Ibu Hidap Kanser Payudara? Ketahui Risiko Anda Untuk Dapat Penyakit Yang Sama!

Kanser payudara merupakan penyakit yang amat menakutkan untuk kaum wanita. Kajian menunjukkan, barah payudara boleh berlaku disebabkan beberapa faktor. Salah satu faktor utamanya ialah penyakit keturunan.

Sebab itulah, ramai wanita yang risau mengenai
risiko mereka untuk menghidap kanser payudara.
 Lebih-lebih lagi jika mereka mempunyai ibu atau ahli keluarga terdekat yang menghidap penyakit ini.

Walaupun begitu, hanya 5-10% sahaja kanser payudara berlaku disebabkan penyakit keturunan.

Jika anda mempunyai ibu atau adik yang menghidap kanser payudara, risiko anda untuk mendapat penyakit yang sama akan meningkat.

Tetapi, ramai juga pesakit yang mengalami kanser payudara bukan disebabkan keturunan. Bahkan, ada juga yang tidak mempunyai sejarah kanser dalam keluarga mereka.

Penyakit keturunan disebabkan mutasi genetik

Kanser payudara yang berlaku disebabkan keturunan berkait rapat dengan mutasi pada 2 gen iaitu BRCA1 (
Breast Cancer gene 1
) dan BRCA2 (
Breast Cancer gene 2
).

Semua orang mempunyai kedua-dua gen ini. Malah, ia juga mempunyai fungsi yang tersendiri seperti memperbaiki kerosakan sel dan memastikan semua sel dapat membesar dengan baik.

Walau bagaimanapun, apabila sel ini mengalami mutasi, ia tidak dapat melakukan tugasnya dengan baik. Sebab itulah, risiko untuk menghidap kanser payudara semakin meningkat.

Sel yang mengalami mutasi ini juga boleh diturunkan daripada ibu kepada anak perempuannya. 1 daripada 10 kes kanser payudara berlaku disebabkan mutasi BRCA1 dan BRCA2.

Namun, mempunyai sel BRCA1 dan BRCA2 bukan bermaksud anda bakal menghidap barah payudara. Ada juga wanita yang mempunyai kedua-dua sel ini namun tidak menghidap kanser.

Kajian juga mendapati, mutasi pada kromosom yang dikenali dengan nama SNP (
single nucleotide polymorphisms
) pada gen BRCA1 akan meletakkan wanita tersebut dalam risiko kanser payudara yang lebih tinggi.

Lebih berisiko alami penyakit keturunan jika ibu hidap penyakit yang sama

Benar, jika anda mempunyai ahli keluarga seperti ibu, nenek, adik, kakak atau makcik yang menghidap kanser payudara, anda mempunyai risiko yang lebih tinggi untuk menghidap penyakit yang sama.

Tetapi bukan itu sahaja. Ada juga faktor-faktor lain seperti:

Keluarga menghidap kedua-dua kanser payudara
dan kanser ovari.

Anda mempunyai ahli keluarga yang menghidap kanser payudara
triple-negative
 (TNBC).

Ada kanser lain dalam kalangan keluarga anda selain kanser payudara
seperti kanser prostat,
 melanoma, pankreas, perut, uterus, kolon atau sarkoma.

Ada ahli keluarga anda yang pernah mengalami kanser pada kedua-dua belah payudara.

Lelaki dalam keluarga anda menghidap kanser payudara.

Anda tahu ahli keluarga anda mempunyai gen kanser payudara.

Secara purata, wanita di Amerika Syarikat mempunyai risiko sebanyak 12% untuk menghidap kanser payudara sekali seumur hidup.

Namun, wanita yang mempunyai mutasi BRCA1 atau BRCA2 mempunyai risiko yang lebih tinggi iaitu 72% untuk mengalami diagnosis kanser payudara.

Malah, kanser yang berlaku secara keturunan ini juga selalunya didiagnosis dalam kalangan wanita muda dan boleh terbentuk pada kedua-dua belah buah dada wanita.

Masih boleh cegah kanser payudara

Walaupun kanser payudara boleh menjadi penyakit keturunan, itu
tidak bermaksud anda tidak boleh mencegahnya.

Terdapat beberapa perubahan dari segi gaya hidup yang anda boleh lakukan untuk memastikan risiko kanser payudara ini berada pada tahap yang paling rendah.

Sebagai contoh:

Pastikan berat badan dalam lingkungan yang sihat.

Bersenam dengan kerap.

Elakkan mengambil terlalu banyak alkohol.

Makan makanan yang berkhasiat.

Jangan merokok atau sila berhenti merokok.

Selain itu,
lakukan ujian saringan kanser payudara
 secepat mungkin. Berbincang dengan doktor tentang masa yang terbaik untuk melakukan ujian payudara klinikal dan juga mamogram.

Wanita yang lebih berisiko untuk menghidap kanser payudara boleh memulakan ujian saringan ketika berumur 40 tahun ke bawah.

Pastikan anda kenal payudara anda dan
kerap lakukan pemeriksaan kendiri.

Jika ada sebarang perubahan seperti muncul ketulan dan sebagainya, berjumpalah dengan doktor secepat mungkin untuk pemeriksaan.

Selain itu,
ada sejenis pembedahan
 yang dikenali sebagai pembedahan perlindungan (
protective surgery
).

Melalui pembedahan ini, individu yang mempunyai risiko kanser payudara yang tinggi boleh membuang buah dada dan ovari yang sihat untuk menurunkan risiko kanser payudara.

Malah, pembedahan ini juga boleh mengurangkan risiko kanser sebanayk 97%.

Selalunya, wanita yang mempunyai gen BRCA1 atau BRCA2 yang abnormal akan memilih untuk melakukan pembedahan ini.

Walau bagaimanapun, situasi setiap wanita adalah unik. Bukan semua wanita sesuai untuk melakukan pembedahan ini. Malah, pembedahan ini juga tidak dapat menyingkirkan risiko barah payudara secara 100%.

Kesimpulan

Kepada wanita yang menghidap penyakit keturunan, ini bukanlah pengakhiran untuk anda. Ada banyak langkah yang anda boleh lakukan untuk mencegah dan menurunkan risiko kanser.

Jika ibu atau ahli keluarga terdekat anda menghidap kanser, itu tidak bermaksud anda akan mengalaminya juga pada masa akan datang.

Kerisauan anda merupakan sesuatu yang rasional. Anda boleh berjumpa doktor dan berbincang mengenai perkara ini. Lakukan ujian saringan dan ujian kendiri seawal dan sekerap mungkin.


Bahaya Jika Kerap Muntah Masa Hamil Sampai Hilang Berat, 5 Cara Ini Boleh Bantu Atasinya

Muntah ketika hamil perkara biasa bagi wanita mengandung. Namun jika terlalu kerap hingga kehilangan berat, ia mungkin berpunca daripada hiperemesis gravidarum.

Bahaya jika dibiarkan!

Baca lebih lanjut tentang Kehamilan
di sini.

Muntah ketika hamil

Muntah adalah
simptom kehamilan
 biasa yang disebut sebagai
morning sickness
 atau mabuk hamil.

Dianggarkan lebih 70% wanita hamil akan mengalami loya atau muntah pada
trimester pertama
.

Walau bagaimanapun, adakalanya masalah muntah ketika hamil mungkin disebabkan isu kesihatan lain dan bukannya kerana mabuk hamil.

Keadaan tersebut yang memerlukan rawatan perubatan dirujuk sebagai hiperemesis gravidarum

(HG).

Memahami hiperemesis gravidarum

HG adalah 1 gangguan yang jarang berlaku. Ia boleh mengakibatkan keadaan mual dan muntah berterusan sepanjang
tempoh kehamilan
.

Sudah tentu keadaan itu boleh mengakibatkan
dehidrasi kepada wanita yang sedang hamil
.

Hiperemesis gravidarum dipercayai menjejaskan kira-kira 3 daripada 100 kehamilan dan menyebabkan muntah serta loya yang teruk dan berlebihan.

Berbeza dengan mabuk pagi biasa, HG adalah 1 situasi yang lebih kritikal.

Antara gejala mabuk ketika hamil ini adalah:

Muntah lebih daripada 3 atau 4 kali dalam sehari

Sentiasa berasa mual

Hilang selera makan

Penurunan berat badan ketika hamil

Dehidrasi

Tekanan darah rendah (hipotensi) ketika berdiri

Mengalami sakit kepala
, kekeliruan atau pengsan

Loya dan muntah yang berlaku selalunya sangat teruk sehingga menyukarkan ibu hamil

untuk mengekalkan cecair dalam badan.

Kesukaran tersebut jika berterusan boleh menyebabkan dehidrasi dan penurunan berat badan.

Masalah dehidrasi adalah apabila badan anda tidak mempunyai cukup cecair.

Beza mabuk hamil dan hiperemesis gravidarum

Anda rasa mabuk hamil dengan HG lebih kurang sama sahaja? Anda pasti?

SALAH! Mabuk hamil dan HG adalah keadaan yang sangat berbeza. Komplikasi dan kesan sampingan antara kedua-duanya adalah berlainan bagi setiap wanita berbadan dua.

Umumnya, mabuk hamil adalah mual yang kadang-kadang disertai dengan muntah. Biasanya gejala tersebut akan hilang selepas 12 hingga 14 minggu kehamilan.

Keadaan muntah ketika hamil ini biasa bermula pada bulan pertama kehamilan dan hilang pada bulan ke-3 atau ke-4.

Muntah yang dialami tidak akan menyebabkan dehidrasi teruk. Cuma wanita yang mengalaminya akan berdepan sedikit rasa letih dan kurang selera makan.

Manakala HG adalah keadaan loya yang tidak hilang dan muntah teruk sehingga berlakunya dehidrasi. Situasi tersebut tidak membolehkan anda menyimpan sebarang makanan atau cecair.

Simptom hiperemesis gravidarum bermula dalam 6 minggu pertama kehamilan dan rasa mual itu akan sentiasa dialami.

Oleh sebab HG akan berlanjutan untuk tempoh beberapa minggu atau bulan, wanita dengan HG akan berada dalam keadaan lemah dan keletihan.

Lebih memburukkan keadaan HG mungkin mengakibatkan ibu mengandung kehilangan selera makan sepenuhnya.

Bahkan mereka tidak dapat melakukan tugasan kerja atau aktiviti harian seperti biasa.

Risiko untuk alami HG

Dalam kes muntah ketika hamil berpunca daripada HG, berikut antara beberapa faktor yang mendedahkan anda kepada risiko untuk mengalaminya:

Berat badan berlebihan

Kehamilan berganda (kembar, kembar 3 dan lain-lain)

Kehamilan pertama

Sejarah mabuk pergerakan (
motion sickness
)

Sakit kepala migrain
 dengan loya dan muntah

Merawat muntah ketika hamil

Untuk merawat masalah hiperemesis gravidarum adalah bergantung kepada keadaan wanita yang mengalaminya.

Beberapa jenis rawatan yang mungkin boleh dilakukan termasuk:

 Langkah pencegahan

HG boleh dicegah dengan pengambilan suplemen tambahan seperti yang digunakan untuk merawat mabuk pergerakan, iaitu
vitamin B6
.

Pengambilan suplemen berasaskan halia juga boleh membantu.

 Kerap makan

Mual dan muntah boleh diatasi dengan pengambilan makanan kering seperti biskut. Amalkan hidangan secara kerap tetapi dalam saiz yang kecil.

 Cecair intravena

Wanita hamil perlu memastikan pengambilan cecair mencukupi. Cecair intravena (IV) mungkin diperlukan jika wanita hamil terus muntah sepanjang kehamilan.

Bagi kes kronik, wanita mengandung yang mengalami HG mungkin dimasukkan ke hospital bagi menerima rawatan.

Jika wanita tersebut mampu mengambil cecair melalui mulut, rawatan IV mungkin dihentikan.

 Pemakanan parenteral

Bagi kes HG kritikal mungkin memerlukan penyelesaian nutrien kompleks dan seimbang yang diberikan melalui IV sepanjang kehamilan.

Kaedah tersebut dipanggil sebagai pemakanan parenteral total (
total parenteral nutrition
, TPN).

 Ubat-ubatan

Terdapat beberapa jenis ubat yang dapat membantu mencegah masalah mual seperti:

Promethazine

Meclizine

Droperidol

Bagi wanita yang tidak dapat mengambilnya secara oral, ia akan diberikan melalui IV.

Pengambilan ubat berterusan untuk mencegah mual dan muntah mungkin akan menyebabkan wujudnya risiko kepada ibu atau
bayi dalam kandungan.

Jangan mengambil sebarang ubatan untuk merawat hiperemesis gravidarum tanpa rundingan dan nasihat doktor terlebih dahulu.

Perubahan gaya hidup

Walaupun masih tidak ada cara yang dapat mencegah muntah ketika hamil disebabkan HG, namun mengubah amalan hidup harian anda mungkin boleh mengatasinya.

Ambil saiz hidangan kecil dan kerap

Memastikan loya berkurangan sebelum mengambil
suplemen atau vitamin pranatal

Elakkan perkara yang mencetuskan rasa loya

Mengambil cecair dengan kerap


Ini Perkembangan Bayi 5 Minggu Yang Ibu Ayah Kena Tahu

Usia bayi 5 minggu tetapi ibu tidak pasti apakah
perkembangan yang perlu diberikan perhatian
? Usah risau, artikel ini pasti akan dapat membantu anda.

Untuk mendapatkan lebih banyak info tentang Keibubapaan, sila dapatkannya
di sini.

Perkembangan dan Pelakuan

Perkembangan bayi 5 minggu anda

Pada minggu pertama bulan pertama, bayi anda boleh mengangkat kepalanya sebentar, mungkin apabila dia berbaring di atas perutnya.

Di samping itu, bayi anda juga boleh memberi tumpuan kepada
melihat ke wajah-wajah
 orang lain, terutama anda, yang sentiasa menjaga mereka.

Pada peringkat ini, bayi anda boleh mengagah, berkukur, berdengung atau mendendangkan dalam mulut mereka melahirkan perasaan mereka. Sesetengah bayi juga mula
menjerit dan ketawa
.

Sokongan untuk bayi anda.

Membuat berdekut, menyeronokkan, bertindak balas dan bercakap dengan kerap dengan anak anda. Mereka akan menikmati perhatian anda pada peringkat ini.

Anda perlu berbincang secara terus dengan mereka. Anda juga boleh menggunakan
bahasa bayi
 anda untuk bercakap dan mengajar mereka tentang struktur dan fungsi bahasa.

Berkomunikasi dengan bayi 5 minggu anda juga merupakan cara untuk meningkatkan
keakraban dan kasih sayang ibu
 antara anda dan bayi anda.

Kesihatan dan Keselamatan

Apa yang patut saya bincangkan dengan doktor?

Bergantung kepada kesihatan anak anda, doktor akan menjadualkan pemeriksaan.

Walau bagaimanapun, jika anda membawa mereka berjumpa doktor minggu ini, sila berunding dengan doktor anda mengenai isu-isu berikut:

Persoalan tentang bagaimana anda dan bayi dan ahli keluarga yang lain lakukan di rumah, dan tentang pemakanan bayi, tidur, dan perkembangan umum.

Ukuran berat, panjang, dan lilitan kepala
 bayi, dan merancang perkembangan sejak lahir.

Mengkaji keupayaan bayi tentang pendengaran dan penglihatan mereka.

Apakah yang patut saya tahu mengenai bagi bayi 5 minggu?

Berikut adalah beberapa perkara yang perlu tahu:

Meludah

Pada bulan-bulan pertama kehidupan, kebanyakan bayi kadang-kadang meludah; sesetengah meludah dengan setiap makan.

Kadang-kadang bayi yang bijak memuntahkannya kerana mereka makan terlalu banyak.

Tiada penawar pasti untuk meludah,
tetapi anda boleh cuba meminimumkan udara yang mengalir di sekitar waktu makan yang dapat menyumbang kepadanya.

Manakala meludah biasa adalah perkara biasa dan tidak perlu risau,
walau bagaimanapun, beberapa jenis meludah, menandakan kemungkinan masalah.

Hubungi doktor jika bayi anda meludah dengan
kenaikan berat badan
 kurang baik atau mulut tersumbat dan batuk berpanjangan, atau jika munta mereka berwarna coklat atau hijau.

Baca juga:

Alahan susu pada bayi 5 minggu

Alahan susu
 adalah alergi makanan yang paling umum pada bayi.
Bayi yang mengalami alahan yang teruk dalam tindak balas terhadap susu biasanya akan muntah dan lesu, najis berair, mungkin diwarnai dengan darah.

Sesetengah bayi yang alah kepada susu mungkin juga
mempunyai ekzema
, gatal, berdehit (
bunyi seperti wisel yang boleh didengar apabila saluran pernafasan sempit dan dipenuhi cecair), dan tersumbat apabila terdedah kepada protein susu.

Tidak ada cara untuk menguji alahan susu, kecuali melalui percubaan dan kesilapan.

Jika anda mengesyaki alahan susu, membincangkan kemungkinan dengan doktor bayi anda sebelum mengambil sebarang tindakan.

Pergerakan usus

Adalah normal bagi bayi yang menyusu bayi dengan sangat lembut, kadang kala najis berair.

Tetapi cirit-birit – selalunya najis cair, berbau, dan mungkin mengandungi lendir, sering disertai
dengan demam
 atau penurunan berat badan adalah kurang biasa dalam kalangan kanak-kanak yang menyusu ibu sahaja.

Jika mereka
mengalami cirit-birit,
 mereka akan pulih dengan lebih cepat daripada bayi menyusu botol.

Sesetengah bayi
menyusu botol
 jarang membuang najis tiga hingga empat hari, dianggap normal.

Tetapi jika najis bayi tidak mempunyai bentuk tertentu atau dalam bentuk pelet keras, atau menyebabkan kesakitan atau pendarahan
akibat retak atau kecacatan pada dubur, bayi anda mungkin mengalami sembelit.

Jika anda mengesyaki
anak anda sembelit
, berunding dengan doktor anda secepat yang mungkin.

Berikan bayi anda minum lebih banyak air di bawah bimbingan doktor untuk memperbaiki keadaan ini.

Kerisauan saya

Apa yang saya risaukan?

Pada minggu pertama bulan pertama, terdapat banyak perkara yang perlu anda ambil perhatian.

Pertama, tentukan sama ada bayi 5 minggu anda mendapat susu dan nutrien tambahan yang mencukupi atau tidak.

Tanda-tanda ini termasuk:

Lampin mereka
 basah apabila ditukar setiap kali sebelu menyusu;

Air kencing mereka tidak berwarna;

Anda mendengar banyak meneguk dan menelan;

Mereka seolah-olah gembira dan berpuas hati selepas kebanyakan penyusuan;

Anda mengalami kebengkakkan payu dara apabila susu dihasilkan;

Anda menyedari rasa mengecewakan apabila kebocoran susu;

Anda tidak memulakan haid semasa selepas bersalin tiga bulan pertama.

Untuk
membantu tidur bayi
 anda dengan baik, anda boleh mengikuti cadangan berikut:

Beri bayi anda ruang tidur yang selesa;

Tetapkan suhu yang sesuai untuk bayi;

Mewujudkan rasa aman kepada bayi;

Bayi mendapat cukup tidur pada siang hari;

Bilik tidur bayi boleh melihat cahaya siang.

Tahniah! Anda telah berjaya melepasi tempoh usia bayi 5 minggu. Kami tidak sabar untuk menunjukkan kepada anda bagaimana perkembangan bayi anda
pada minggu 6.


Mabuk Dan Memandu, Jom Fahami Kesan Alkohol Terhadap Individu

“I still can drive. Tengok, mana ada mabuk,” sambil jalan terhuyung-hayang. Situasi tentang individu mabuk seperti ini biasa dipaparkan dalam filem, drama mahupun kehidupan realiti.

Ambil mudah

YES, betul
kemalangan
boleh berlaku tanpa mengira masa. Tetapi jika insiden berlaku atas kesilapan dan kecuaian pemandu itu sendiri sehingga
nyawa
 individu lain melayang, ia bukanlah satu perkara atau isu yang boleh dipandang remeh.

Akibat sikap pentingkan diri pemandu mabuk (yang merasakan bahawa diri mereka tidak mabuk, padahal sudah meneguk berbotol-botol mahupun bergelas-gelas alkohol), banyak kes
kemalangan
 telah berlaku. Tambah menyediahkan lagi, ia melibatkan kehilangan nyawa individu awam yang tidak bersalah.

Malahan, dalam kes terbaru yang berlaku pada pertengahan November lepas, seorang kakitangan bank CIMB
maut
dilanggar oleh individu mabuk yang memandu kereta. Akibat kecuaian yang dilakukan, pemandu itu dalam tahanan polis, tetapi adakah ia dapat mengembalikan nyawa individu yang tidak bersalah itu?

Bahayanya memandu ketika mabuk

Individu yang mabuk dan memandu dengan kepekatan alkohol dalam
darah
 (
blood alcohol concentration (BAC))
 sebanyak 0.10 atau lebih daripada jumlah itu adalah
tujuh kali lebih berisiko
 untuk terlibat dalam kemalangan maut jalan raya berbanding pemandu yang tidak mengambil sebarang minuman keras.

Manakala dengan BAC melebihi 0.15, kecenderungan untuk terlibat dalam kemalangan maut jalan raya adalah lebih
25 kali ganda.
Terlalu
 bahaya
, bukan? Tetapi adakah mereka yang mabuk dan memandu ini sedar tentang risiko itu?

Secara mudahnya, ia seperti semakin banyak minuman alkohol yang anda minum, semakin tinggi risiko untuk anda mengalami kemalangan dan lebih
 bahaya
 lagi, kemalangan maut.

Kesan alkohol

Pastinya dalam kalangan individu akan mengatakan, selagi boleh melihat jalan dan tangan boleh memegang stereng untuk mengawal kenderaan, ia masih dikira boleh
 memandu.
 Tetapi adakah itu sudah memadai?

Memang benar, anda menggunakan tangan, mata dan kaki untuk mengawal kereta; tetapi tangan, mata dan kaki perlulah dikawal oleh fungsi otak anda. Pemanduan yang selamat memerlukan tahap kewaspadaan dan keupayaan untuk membuat keputusan cepat mengikut perubahan situasi dalam masa yang pantas.

Kesan alkohol kepada kemahiran dan tahap pemanduan seseorang adalah sangat teruk. Berikut dikongsikan beberapa impak negatif melibatkan kesan alkohol kepada individu:

Waktu tindak balas

Alkohol akan memperlahankan refleks. Keadaan ini sekali gus akan menjejaskan keupayaan anda sebagai pemandu untuk bertindak balas dengan pantas terhadap situasi yang berubah-ubah.

Penglihatan

Kesan alkohol terhadap penglihatan adalah ia akan melambatkan fungsi otot mata, mengubah pergerakan mata dan persepsi visual. Malahan alkohol mungkin akan mengakibatkan
penglihatan
 anda kabur. Penglihatan pada waktu malam juga akan terjejas.

Mengenal pasti

Apabila anda dipengaruhi oleh kesan alkohol, anda akan sukar untuk mengenal pasti secara tepat kedudukan kenderaan di atas jalan raya, atau lokasi kenderaan lain, garisan jalan raya atau pun sebarang tanda jalan.

Fokus

Individu yang tidak mabuk pun kadang kala akan melayang konsentrasinya, apatah lagi jika anda berada di bawah pengaruh alkohol. Ini akan mengurangkan fokus dan tumpuan pemandu. Malahan terdapat risiko menyebabkan individu rasa mengantuk.

Rasional

Berada dalam keadaan mabuk juga boleh menyebabkan anda membuat keputusan yang tidak rasional.

Koordinasi

Koordinasi mata, tangan atau kaki boleh terjejas disebabkan pengambilan minuman alkohol yang terlalu banyak.

Kesimpulan

Untuk anda yang menganuti agama lain selain Islam, tidak ada salah untuk anda mengambil minuman beralkohol. Tetapi ia haruslah diambil dengan rasa tanggungjawab. Jangan memandu jika anda di bawah pengaruh alkohol.

Kini sudah terdapat banyak perkhidmatan pemandu berbayar tersedia yang boleh membawa anda pulang ke rumah dengan selamat tanpa membahayakan individu lain yang tidak bersalah. Menyesal dahulu pendapatan, menyesal kemudian tiada gunanya.